Terzić: ''Narode, uživaj! A možda PSŽ proda Nejmara ili Mbapea...'' - Sportske.net\nTerzić: ''Narode, uživaj! A možda PSŽ proda Nejmara ili Mbapea...''\nGeneralni direktor Crvene zvezde raduje se predstojećim spektaklima u Grupi C Lige šampiona.\nPrva reakcija iz Zvezdine uprave posle žreba: ''Spektakl''Borjan: "Svetske ekipe, ali i mi smo svetska Zvezda"U Liverpulu se pitaju ko je Zvezda, stigao fenomenalan odgovorProključaće ''Marakana'' - Zvezdo, u sjajnom si društvu!Duplo zadovoljstvo za ''delije'', Zvezda sa DVA tima u Ligi šampiona!\nZvezdan Terzić je bio na licu mesta, u ''Grimaldi Forumu'' u Monaku, tokom današnjeg žreba grupa za Ligu šampiona, a iako su mnogi priželjkivali objektivno najlakšu Grupu D, sa Lokomotivom i Portom iz prva dva ''šešira'', on ima drugačije mišljenje i srećan je što će srpski šampion ove jeseni ugostiti tako velika i atraktivna imena poput PSŽ-a, Liverpula i Napolija.\n''Generalno nije bilo lakih grupa, eventualno grupa u kojoj su Lokomotiva, Porto, Šalke i Galatasaraj, ali iskreno ne bih voleo da smo dobili tu grupu. Sve grupe su izuzteno jake i mislim da nas čeka fudbalski spektakl ove jeseni u Beogradu'', poručio je Terzić.\nPotom se osvrnuo i na činjenicu da se sutra završava prelazni rok u Evropi, ponovo najavljuje dolazak Boaćija u Zvezdu, ali se nada i nekim promenama u PSŽ-u.\n''Prelazni rok traje još sutra i nadam se da će PSŽ da proda možda Mbapea ili Nejmara, pa da bude malo lakše, ali nas stvarno čekaju lepe utakmice.\nNarod će moći da uživa, za ovo smo živeli i, evo, dočekali smo.\nNe govorim samo oko dovođenja igrača, a trudimo se da u petak završimo sve oko Boaćija, ali spremićemo se i za te utakmice. Napravićemo dobre analize i taktički se spremiti da se suprotstavimo takvim asovima. To su, jednostavno, vanzemaljci koji čine ove tri ekipe'', naglašava Terzić.\nNa kraju zaključak i poruka ljubiteljima fudbala da uživaju u sjajnim utakmicama, počev od 18. septembra u Ligi šampiona.\n''Napoli je kompaktna ekipa koja može da parira Juventusu, Pari Sen Žermen je trenutno najbogatiji klub na svetu sa vanserijskim asovima. Liverpul i PSŽ su glavni favoriti za osvajanje titule prvaka Evrope ove sezone.\nStvarno smo hteli da srpski narod ima šest spektakularnih utakmica, naši ljudi će biti i na ova tri gostovanja, na tri velika stadiona. Mislim da su Crvena zvezda i njeni navijači zaslužili spektakle koji su pred nama'', izjavio je Terzić.


Može li EPS da povrati lidersku poziciju u regionu? - 27.12.2016, Sputnik Srbija\nDokle je EPS stigao sa restrukturiranjem i ima li šansu da ponovo postane lider u regionu? O ovoj temi, ali i o sektoru elektroenergetike u Rusiji Jelica... 27.12.2016, Sputnik Srbija\n16:29 27.12.2016 (Osveženo: 16:51 22.07.2021)\nEnergija Sputnjika - Jakovljević i Pikin\nDokle je EPS stigao sa restrukturiranjem i ima li šansu da ponovo postane lider u regionu? O ovoj temi, ali i o sektoru elektroenergetike u Rusiji Jelica Putniković razgovarala je u emisiji „Energija Sputnjika“ sa Aleksandrom Jakovljevićem, direktorom Sektora za strategiju EPS-a i Sergejom Pikinom, direktorom Fonda za energetski razvoj Rusije.\nNije tajna da je EPS započeo reforme na kojima insistiraju MMF, Svetska banka i Energetska zajednica Jugoistočne Evrope, a da ovu godinu završava sa ostvarenim profitom.\n„Sa aspekta formalnih zahteva EU i Energetske zajednice, energetski sektor je reformisan u skladu sa zahtevima. Ono na čemu radimo i što treba unaprediti su organizacione i operativne performanse sistema, koje nisu vezane sa nekim striktnim direktivama ili načinima koje je Evropa predvidela. Mi tokom prethodne dve godine prolazimo kroz niz značajnih organizacionih promena i iz jednog sistema od 14 kompanija sada u Srbiji praktično imamo samo dve koje se bave poslovima koji su u nadležnosti EPS-a, a takođe imamo i proces unapređenja u operativnom smislu“, objašnjava Jakovljević.\nPrema njegovim rečima, EPS ima potencijala da vrati lidersku poziciju u regionu.\n„Razvijamo projekat vetroelektrane u Kostolcu, snage 60 megavata, što je najznačajniji projekat koji EPS planira u narednom periodu. Ono što bih naglasio je da, iako se hidroelektrane često ne doživljavaju kao obnovljivi izvor energije, zato što nemaju mogućnost dobijanja ’fiding‘ tarife, hidroenergija jeste obnovljiv izvor energije i mi ćemo biti fokusirani na revitalizaciju i obnovu naših kapaciteta u narednom periodu, imajući u vidu da oni proizvode jednu trećinu električne energije u Srbiji, pa ćemo upravo u sektoru hidroenergetike uložiti oko 500 miliona evra do 2025. godine“, napominje Jakovljević.\nOn, međutim, kaže da je u Srbiji slabo interesovanje stranih investitora u ulaganje u klasične izvore snabdevanja energijom, a da je fokus širom sveta na investiranje u obnovljive izvore energije.\nSergej Pikin, direktor Fonda za energetski razvoj Rusije, kaže da su u Rusiji sve kompanije koje proizvode električnu energiju u privatnom vlasništvu. Kako navodi, one su često u vlasništvu holdinga u kojima država Rusija ima kontrolni udeo, kao što je recimo, u slučaju „Gasproma“.\nPikin dodaje i da su u Rusiji trenutno prisutna tri strana investitora — iz Finske, Nemačke i Italije.\n„Kada je reč o proizvodnji struje, nema nikakvih prepreka za strane kompanije. Ukoliko bi sada neko od stranih investitora želeo da kupi aktive ruskih proizvođača električne energije, on bi sigurno našao nekoliko interesantnih ponuda, jer su sada određeni ulagači spremni da prodaju svoje aktive u ruskim kompanijama, ali ne zbog političkih okolnosti. Situacija na ruskom tržištu električne energije ne zavisi od politike, i u nekom smislu se ne razlikuje od, recimo, tržišta automobila — neko je uspeo, neko nije. Energetika je dugoročni posao, besmisleno je očekivati profit posle dve godine rada na ovom tržištu. To su investicije koje će se isplatiti za najmanje deset godina. Situacija na ruskom tržištu je stabilna, ona ne zavisi od pada cena nafte i drugih šokova, nego isključivo od situacije na unutrašnjem tržištu, koje je takođe stabilno“, objašnjava Pikin.\n29 Novembar 2016, 08:26\nIako se Srbiji spočitava korišćenje uglja u proizvodnji električne energije, Aleksandar Jakovljević napominje da su ugalj i voda resursi kojima Srbija raspolaže i koji su u ovom trenutku nezamenjivi.\n„Moramo uložiti napore kako da taj resurs, koji nam omogućava sigurnost snabdevanja stabilnost i u određenoj meri energetsku nezavisnost, iskoristimo na adekvatan način. Mi nemamo alternativu da se korišćenje uglja može u značajnoj meri smanjiti nekim drugim resursima, jer nemamo takve resurse u oblasti obnovljivih izvora energije. Mi ugalj moramo da koristimo na adekvatan način u skladu sa regulativom, ali naravno sa druge strane treba razmatrati i mogućnosti za neke druge mere, kao što možda smanjenje potrošnje kroz energetsku efikasnost, borba protiv klimatskih promena i dalje uključivanje obnovljivih izvora energije. Međutim, u jednom dužem vremenskom periodu ugalj sigurno ostaje primarni energent, jer nemamo alternativu“, ističe Jakovljević.\nKada je reč o tome da li Rusija planira da proizvodnju električne energije iz uglja i nuklearki zameni proizvodnjom iz obnovljivih izvora energije, Pikin kaže da Rusija ima planove za izgradnju vetroelektrana, kao i solarnih elektrana, a određeni broj ovakvih elektrana već funkcioniše.\n„Naravno da je nemoguće uporediti broj vetroelektrana i solarnih elektrana u Rusiji i u Evropi, Kini i SAD, ali Rusija ni ne planira da prestigne ove zemlje, nego pre svega želi da unapredi tehnologije i da ima jasnu koncepciju kakva će biti uloga ovakvih izvora u celokupnom energetskom sistemu zemlje. Zato što se svaka zemlja suočava sa činjenicom da je vrlo teško ’uklopiti‘ alternativne i tradicionalne izvore u jedan sistem. Stoga, trebalo bi pre svega da izradimo koncepciju zajedničkog korišćenja svih izvora, a onda da u punom kapacitetu koristimo obnovljive izvore energije“, objašnjava Pikin za Sputnjik.\n© SputnikAleksandar Jakovljević, direktor Sektora za strategiju EPS-a\nAleksandar Jakovljević, direktor Sektora za strategiju EPS-a


BiH: Protestno pismo Stefanoviću zbog nazivanja RS državom\nZamenik predsedavajućeg Predstavničkog doma parlamenta BiH Denis Bećirović\nprotestovao je danas u otvorenom pismu predsedniku Skupštine Srbije Nebojši Stefanoviću zato što je Republiku Srpsku nazvao državom.\nBećirović je poručio Stefanoviću da taj stav predstavlja kršenje Dejtonskog mirovnog sporazuma i Ustava BiH, i šteti izgradnji dobrih odnosa BiH i Srbije.\n"Opasno je tvrditi da je entitet Republika Srpska - država", ukazao je Bećirević.\nOn je poručio da Republika Srpska nikada nije bila država, niti će ikada biti, dodavši da "svako mora da shvati da je BiH trajna kategorija i međunarodno-pravno priznati subjekt".\nOn smatra da kada je u pitanju odnos Srbije i Beograda prema BiH, ništa nije slučajno, te da tako treba tumačiti jučerašnju Stefanovićevu izjavu, ali i, kako je kazao, niz sličnih izjava ostalih političara iz Srbije.


Potpiši peticiju: Jednaka prava za mame preduzetnice - Bebac.com\n27.03.2021. / Izvor: Bebac.com\nDa i mama preduzetnica bude bezbrižna na porodiljskom bolovanju - potpiši peticiju\nMame preduzetnice u diskriminisanom su položaju u odnosu na ostale porodilje. Njihova naknada na porodiljskom bolovanju obračunava se potpuno drugačije što uzrokuje da mame preduzetnice dobijaju manje plate na porodiljskom u odnosu na ostale mame.\nNaime, da bi mama preduzetnica dobila naknadu na porodiljskom obraće joj se zarada bruto osnovice u prethodnih 18 meseci i potom će se podeli sa 1,5. Ovo mora da se promeni, jer rezultuje da mame dobijaju manje plate na porodiljskom.\nJoš jedna nepravda prema preduzetnicama ogleda se u tome da u toku porodiljskog bolovanja njima neće biti uplaćivani porezi i doprinosi. Što znači da će mama sama morati da ih plaća iako ne može da radi.\nIzjednačavanje prava mama preduzetnica sa pravima koje ostvaruju ostale zaposlene mame je neophodno. Trenutno se njihova prava uređuju odvojeno i dovode do diskriminacije prava ovih žena. Tražimo da se obračun njihove naknade obračunava kao i svim ostalim mama - bez diskriminacije!\nTakođe, tražimo da preduzetnice imaju pravo na 2 godine odsustva sa rada za treće i četvrto dete, kao i da njihovi partneri mogu da koriste porodiljsko odsustvo.


Popović i Manturov o daljem jačanju odnosa Srbije i Rusije - 15.11.2021, Sputnik Srbija\nPopović i Manturov o daljem jačanju odnosa Srbije i Rusije\nMinistar za inovcije i tehnološki razvoj Nenad Popović sastao se danas sa ministrom industrije i trgovine Ruske Federacije Denisom Manturovim sa kojim je... 15.11.2021, Sputnik Srbija\nPopović je istakao da je predstojeća poseta predsednika Srbije Aleksandra Vučića Moskvi, planirana za 25. novembar, prilika da dve zemlje potvrde najbolje političke i ekonomske odnose koji su dostigli najviši nivo u istoriji.Takođe, Popović kaže i da se očekuje da tokom susreta Vučića i Putina budu potpisani brojni bilateralni sporazumi, a svakako najvažniji od njih je onaj za snabdevanje Srbije prirodnim gasom iz Rusije.Istakao je da je Rusija bratska država i pouzdan partner Srbije, koji našu zemlju nije ostavio na cedilu u najtežem momentu njene borbe protiv korona virusa, saopšteno je iz kabineta ministra Popovića, koji je ujedno i predsednik Međuvladinog komiteta za saradnju sa Rusijom.Popović je naveo i da zahvaljujući predsednicima dve zemlje, Srbija danas proizvodi na svojoj teritoriji rusku vakcinu Sputnjik V i jedna je od najbolje snabdevenih zemalja ruskom vakcinom na svetu.Popović i Manturov potvrdili su da je srpska strana pokrenula proceduru za registraciju vakcine Sputnjik Lajt u Srbiji, čime će Srbija postati prva zemlja u Evropi koja primenjuje te visoko efikasne "buster" vakcine.Sagovornici su razgovarali i o drugim projektima od značaja za dve države, a pre svega u oblasti saobraćaja, infrastrukture i energetike, a za koje se očekuje da budu potvrđeni na najvišem nivou tokom susreta dvojice predsednika u Moskvi.Popović i Manturov sastali su se u okviru sajma avijacije "Dubai Er Šou", koji se ove nedelje održava u Dubaiju, a na kojem se predstavljaju gotovo svi vodeći proizvođači vojne i civilne avioindustrije.\nrusija, srbija, srbija – politika\n© Foto : MinistarstvoMinistar za inovcije i tehnološki razvoj Nenad Popović sastao se danas sa ministrom industrije i trgovine Ruske Federacije Denisom Manturovim\nMinistar za inovcije i tehnološki razvoj Nenad Popović sastao se danas sa ministrom industrije i trgovine Ruske Federacije Denisom Manturovim sa kojim je razgovarao o daljem jačanju odnosa dve zemlje na strateškim osnovama.\nPopović je istakao da je predstojeća poseta predsednika Srbije Aleksandra Vučića Moskvi, planirana za 25. novembar, prilika da dve zemlje potvrde najbolje političke i ekonomske odnose koji su dostigli najviši nivo u istoriji.\nTakođe, Popović kaže i da se očekuje da tokom susreta Vučića i Putina budu potpisani brojni bilateralni sporazumi, a svakako najvažniji od njih je onaj za snabdevanje Srbije prirodnim gasom iz Rusije.\n"Osim toga, pripremaju se i drugi sporazumi koji će ekonomsku saradnju dve zemlje podići na još viši nivo, ali i otvoriti nove perspektive razvoja odnosa Srbije i Rusije u oblasti istraživanja, inovacija, medicine", rekao je Popović.\nIstakao je da je Rusija bratska država i pouzdan partner Srbije, koji našu zemlju nije ostavio na cedilu u najtežem momentu njene borbe protiv korona virusa, saopšteno je iz kabineta ministra Popovića, koji je ujedno i predsednik Međuvladinog komiteta za saradnju sa Rusijom.\nPopović je naveo i da zahvaljujući predsednicima dve zemlje, Srbija danas proizvodi na svojoj teritoriji rusku vakcinu Sputnjik V i jedna je od najbolje snabdevenih zemalja ruskom vakcinom na svetu.\nPopović i Manturov potvrdili su da je srpska strana pokrenula proceduru za registraciju vakcine Sputnjik Lajt u Srbiji, čime će Srbija postati prva zemlja u Evropi koja primenjuje te visoko efikasne "buster" vakcine.\nSagovornici su razgovarali i o drugim projektima od značaja za dve države, a pre svega u oblasti saobraćaja, infrastrukture i energetike, a za koje se očekuje da budu potvrđeni na najvišem nivou tokom susreta dvojice predsednika u Moskvi.\nPopović i Manturov sastali su se u okviru sajma avijacije "Dubai Er Šou", koji se ove nedelje održava u Dubaiju, a na kojem se predstavljaju gotovo svi vodeći proizvođači vojne i civilne avioindustrije.


Bulevar despota Stefana 34 (bivšeg 29. Novembra), je mesto gde se nalazi prava "mala" oaza frizerskog zanata. Salon Aleksandar team se nalazi između picerije Orao i kafića Brod u strogom centru grada, na Dorćolu. Salon ovde postoji više od 10. godina, dok je Aleksandar team tokom svog postojanja funkcionisao na više lokacija.\nDanašnji salon poseduje 9 radnih mesta, dve šamponjere, toalet, kuhinju, prijemni i deo za čekanje klijenata. U sklopu objekta se nalazi i letnja bašta, gde uz prijatnu atmosferu i kaficu naše mušterije mogu da odmore i konsultuju se sa svojim frizerom. U sklopu salona, u prepodnevnim terminima, funkcioniše Aleksandar team Akademija, o kojoj možete više saznati na ovim stranicama!\nFrizerski salon - Aleksandar team\nOve godine salon je kompletno renoviran i tehnički doteran, na nivou najboljih svetskih salona. Prostor je kompletno opremljen audio/video opremom, kamerama i rashladnim i grejnim telima. Svako radno mesto poseduje svoj monitor, prostor je pokriven Wi-Fi brzim internetom, a na raspolaganju vam je veliki broj frizerskih i informativnih kataloga.\nU salonu radi 10 top frizera, koji su vam na raspolaganju za konsultacije, šišanje, farbanje i nijansiranje, feniranje i pranje kose, kao i za sve ostale prilike kada je vašoj kosi potreban poseban tretman.\nAleksandar team - Salon GALERIJA\nPosetite Aleksandar team salon\nFrizerski salon: Aleksandar team\nAdresa: Bulevar despota Stefana 34, Beograd\nRadnim danima: od 11 do 20h.\nSubotom: od 11 do 17h.


► Đoković: Neophodno je da se ujedinimo\n"Iskreno smatram da je karantin sada mnogim ljudima dobro došao. Barem meni jeste. Dozvoljava mi da provodim kvalitetno vreme sa porodicom. Da se smejem, volim, ljubim, grlim do besvesti sa njima. Da shvatim koliko te naizgled jednostavne stvari čine život ispunjenijim i kompletnijim", napisao je Đoković na društvenim mrežama.\n"Mnogo ljudi pati i sada je neophodno da se svi ujedinimo i kolektivno shvatimo šta nam je najbolje činiti kako bismo se iz svega izdigli zdraviji, mudriji i zahvalniji", napisao je Đoković.\n"Pokušajmo da ih ne opterećujemo još više", istakao je najbolji teniser sveta.\n"Svi smo povezani sa jednim Izvorom koji nam daje ljubav i snagu da ovakve trenutke vidimo kao priliku za rast. Sada se nadam da ćemo svi shvatiti koliko dela svakog pojedinca utiču na opšte stanje nacije i planete. Bog vas sve blagoslovio i želim vam svima zdravlje, ljubav i mir", izjavio je Đoković.\n"Kina koja je veliku muku pretrpela u borbi sa virusom šalje nesebično svoju pomoć Srbiji kroz svoje medicinske stručnjake i opremu koja će nam mnogo značiti", rekao je Đoković i zahvalio toj državi na kineskom jeziku.\nMeđu brojnim teorijama zavere o koronavirusu, društvenim mrežama se šire tvrdnje da je za širenje Covid-19 odgovorna 5G tehnologija, što je naučna zajednica odbacila kao besmislicu i...


az alkmar astana liga evrope rezultat 6-0 partizan mancester junajted grupa tabela\nHolandski tim je do finiša prvog poluvremena imao inicijativu koja nije donosila promenu rezultata, da bi za samo četiri minuta rešio pitanje pobednika.\nU 39. minutu Dmitrij Šomko je rukom igrao u svom kaznenom prostoru, zapravo držao ju je odručenu prilikom centaršuta domaćih, pa je Kupmajners sa bele tačke doneo prednost AZ-u.\nA već u 43. minutu, posle velike gužve u šesnaestercu kazahstanaca, Miron Boadu se našao na pravom mestu nakon jednog odbitka i snažno zakucao loptu u mrežu za nedostižnih 2:0.\nNa tome se domaćini nisu zaustavili. Stengs je u 77. minutu najbolje reagovao na privremenu odbranu gostujućeg golmana, te pritrčao i povisio vođstvo na 3:0, to je Kupmajners svojim drugim golom uvećao na 4:0 u 83. iz novog penala zbog igranja rukom, a onda su "pala" još dva pogotka.\nU 85. minutu Svenson je sa desne strane proigrao Sugavaru koji je aktivirao "petardu", da bi u drugom minutu sudijske nadoknade vremena asistenciju Stengsa iskoristio Idrisi da sa levog krila, posle uspešnog driblinga, niskom dijagonalom postavi konačnih 6:0.


Vlada usvojila Program rada za ovu godinu - Vijesti.me\nNASTAVIĆE SA REALIZACIJOM PROGRAMSKIH ZADATAKA\nProgramom rada Vlade za ovu godinu obuhvaćena su 23 prioritetna razvojna projekta i 247 obaveza iz tematskog i normativnog dijela Edit\nVlada Crne Gore (Foto: Luka Zeković)\nMINA 15. februar 2018, 19:15 ažurirano 1. februar 2019, 03:52\nVlada je danas usvojila Program rada za ovu godinu, tokom koje će nastaviti sa realizacijom programskih zadataka jasno postavljenih na početku mandata.\nIz Vladine Službe za odnose s javnošću saopšteno je da je Programom definisano da će se u oblasti ekonomske politike nastaviti realizacija mjera za jačanje makroekonomske stabilnosti, posebno konsolidacije javnih finansija i povećanje stabilnosti finansijskog sektora.\nRadiće se, kako je objašnjeno, i na rješavanju strukturnih problema u ekonomiji, odnosno otklanjanju ključnih prepreka za unaprijeđenje konkurentnosti i povećanje potencijalnog privrednog rasta na srednji i dugi rok.\n“Projektovani investicioni ciklus i realizacija kapitalnih infrastrukturnih projekata povećaće potencijal za rast ekonomije, prije svega u oblastima putne infrastrukture, energetike, turizma i poljoprivrede, uz multiplikativni efekat na sve ekonomske sektore”, navodi se u saopštenju.\nTakva dinamika će, kako je saopšteno, dovesti do rasta zaposlenosti i otvaranja novih mogućnosti za ubrzanje ekonomskog rasta.\nIz Vlade su kazali da se reforma javne uprave u Programu tretira kao jedno od strateški važnih područja, a njena modernizacija i pružanje brzih i pouzdanih javnih usluga nužni su sastavni djelovi podsticajne preduzetničke okoline i pretpostavka osiguranja boljeg životnog standarda građana.\nVlada će, u okviru vanjskih prioriteta, posebno biti posvećena aktivnostima na sprovođenju bezbjednosne politike u skladu sa standardima NATO i ispunjavanju svih obaveza iz pregovora za članstvo u EU, uz razvijanje bilateralne i multilateralne saradnje, jačanje regionalne saradnje i vođenje politike dobrosusjedskih odnosa.\nPlaniran je i nastavak reformi u oblasti pravosuđa, jačanje administrativnih kapaciteta u svim oblastima Vladinih politika, s posebnim osvrtom na jačanje kapaciteta u okviru institucija koje su nadležne za borbu protiv korupcije i organizovanog kriminala.\nProgramom su definisani zadaci i projekti u oblasti, zdavstva, socijalnne politike, tržišta rada, obrazovanja, nauke i sporta.\nProgramom rada Vlade za ovu godinu obuhvaćena su 23 prioritetna razvojna projekta i 247 obaveza iz tematskog i normativnog dijela.\nVlada je danas usvojila i Srednjoročni program rada za period do 2020. i utvrdila Nacrt programa pristupanja Crne Gore Evropskoj uniji (EU) od ove do 2020.\nUsvojene su odluke o obrazovanju radnih grupa za pripremu i vođenje pregovora o pristupanju Crne Gore EU za oblast pravne tekovine koja se odnosi na pregovaračka poglavlja 14 i 21 - saobraćajna politika i trans-evropske mreže.\n“Odlukama se utvrđuje izmjena personalnog sastava radnih grupa, kako bi se na sveobuhvatniji i kvalitetniji način odgovorilo aktuelnim izazovima pregovaračkog procesa, koji je sada u poodmakloj, mnogo zahtjevnijoj fazi”, navodi se u saopštenju.\nVlada je usvojila Godišnji izvještaj o realizaciji Akcionog plana za sprovođenje Strategije izvršenja krivičnih sankcija u prošloj godini.\n“Tim povodom konstatovano je da je postignut visok stepen realizacije predviđenih mjera usmjerenih ka unaprijeđenje poštovanja ljudskih prava osoba lišenih slobode, poboljšanju zdravstvene zaštite, tretmana zatvorenika i njihove radne okupacije. Između ostalog, ostvarena je uspješna primjena alternativnih sankcija, a stvoreni su i uslovi za izvrsenje kazne zatvora u prostorijama za stanovanje kao alternativnog načina izvršavanja zatvorske kazne”, saopštili su iz Vlade.\nVlada je usvojila i Informaciju o realizaciji odluke Komiteta za svjetsku baštinu UNESCO u odnosu na upis Venecijanskih utvđenja od 14. do 17. vijeka na UNESCO Listu svjetske baštine.\nTim povodom Vlada je zadužila Ministarstvo kulture da nastavi sa realizacijom tog transnacionalnog projekta koji su pokrenule Italija, Crna Gora i Hrvatska, a kojim je obuhvaćena i Kotorska tvrđava.\nNa sjednici je usvojena i Inicijativa za izgradnju Muzeja savremene umjetnosti Crne Gore, čime su stvorene planske pretpostavke za transformaciju postojećeg Centra savremene umjetnosti.\nU okviru kadrovskih pitanja, Vlada je za generalnu inspektorku Agencije za nacionalnu bezbjednost imenovala Goranku Serhatlić, koja je i do sada obavljala tu dužnost.\nVlada je donijeli odluku o prestanku madata direktora Direkcije za Željeznice, Nebojše Obradovića, dok je za vršioca dužnosti imenovan Miroslav Kukavičić.


Kurc: Uprkos referendumu u Srpskoj, BiH se nalazi na putu ka EU – mojKontakt portal – Radio Televizija Kontakt\nKurc: Uprkos referendumu u Srpskoj, BiH se nalazi na putu ka EU\nReferendum koji je pre par dana održan u Republici Srpskoj potpuno nepotrebno skreće pažnju s reformskog procesa Bosne i Hercegovine, ali, uprkos svemu BiH se jasno nalazi na putu ka članstvu u Evropsku uniju.\nIzjavio je to u intervjuu za “Dnevni avaz”, austrijski ministar spoljnih poslova Sebastian Kurc. On je izrazio brigu zbog referenduma održanog u RS, ali i napetosti koje su se pojavile u regionu.\n– Za Austriju i mene lično, BiH je važna partnerska zemlja. Mi smo u EU 20. septembra bili u mogućnosti da bosanskohercegovački zahtev za pristupanje prosledimo Evropskoj komisiji. Sada je na BiH da pošalje jasne signale – poručio je Kurc, piše avaz.ba.\nPrema njegovim rečima, samo kao ujedinjena zemlja, na koju u Briselu čeka tek jedna stolica, BiH će ostvariti daljnji napredak u procesu pristupanja Evropskoj uniji. Evropska integracija povećaće spremnost na investiranje i time ubrzati socioekonomski razvoj zemlje.\nNa pitanje da li uskoro BiH vidi kao zemlju kandidata za članstvo u EU Kurc je naglasio da će to zavisti od rada na ispunjavanju upitnika Evropske komisije, koji će komesar EU za susjedsku politiku i pregovore o proširenju, Johanes Han, nada se Kurc, još ove godine proslediti Bosni i Hercegovini.\n– Na to bi svi politički akteri u BiH trebali usmeriti svoju pažnju – izjavio je Kurc.\nBiciklistička trka “Discover Laktaši 2016.”\nNorveški sud odbio novi pokušaj Snowdena da izbjegne izručenje SAD-u


Počinju izbori za Evropski parlament - Srpskacafe\nEvropljani iz 28 zemalja članica EU od danas pa do nedjelje biraju svoje predstavnike za Evropski parlament.\nPrema procjenama analitičara i istraživanju javnog mnjenja u EU, očekuje se da i u novom sazivu Evropskog parlamenta trenutno vodeće, ali i najstarije snage evropskog desnog i lijevog centra i dalje održe parlamentarnu većinu.\nU Slovačkoj je iste 2014. godine na evropske izbore izašlo tek 13 odsto birača.\nTako tek svaki četvrti Nijemac zna ko je vodeći kandidat najveće Evropske narodne partije iako je u pitanju njemački kandidat Manfred Veber.\nPo inauguraciji novog saziva Evropskopg parlameta, zakazanoj za 2. jul, parlament će krenuti u izbor novog predsjednika Evropske komisije, a tokom septembra i oktobra odvijaće se i debate evropskih poslanika sa kandidatima za nove komesare koji bi trebalo da stupe na dužnost početkom novembra u okviru novog saziva Evropske komisije. Pored toga što odlučuje ko će da sjedi u Evropskoj komisiji, uz mogućnost procjene rada komesara pa i raspuštanja cijele Komisije, Evropski parlament ima ulogu da usvaja zakone koje predlaže Evropska komisija, a odborava Evropski savjet.


ProAuto – Ford i Volkswagen dodatno proširuju globalnu saradnju\nJul 15, 2019 Adnan Huseinagić Autobiznis, Novosti, Vijesti 0\nBOLJE POZICIONIRANJE KOMPANIJA I POBOLJŠANJE KONKURENTNOSTI\nFord Motor Company i Volkswagen AG objavili su da šire svoju globalnu saradnju, kako bi uključili električna vozila i saradnju sa kompanijom Argo AI za uvođenje tehnologija autonomne vožnje u SAD-u i Evropi. Na taj način će se obje kompanije bolje pozicionirati, poboljšaće se njihova konkurentnost, povećati efikasnost i protok kapitala, uz mogućnost bolje opsluživanja kupaca.\nIzvršni Dr. Herbert Diess – direktor Volkswagena, Jim Hackett – predsjednik i izvršni direktor Forda, te Bryan Salesky – izvršni direktor kompanije Argo AI, najavili su da se Volkswagen pridružuje Fordu u ulaganju u Argo AI, kompaniju koja razvija tehnologije za autonomnu platformu.\nArgo AI je start-up kompanija, koju je osnovao Ford sa ciljem razvoja autonomnih vozila. Volkswagen će u Argo AI autonomna vozila, uložiti ukupno 2,6 milijardi američkih dolara, dok će Ford, sa dodatnih 600 miliona dolara izjednačiti svoj udio, čime će se stvoriti uslovi da obje kompanije imaju jednake udjele, dok kompanije međusobno neće imati udjela jedna u drugoj.\n“Dok Ford i Volkswagen ostaju nezavisni i žestoko konkurentni na tržištu, udruživanje i rad sa Argo AI na razvoju novih rješenja, omogućiće nam da pružimo neuporedive nove mogućnosti, kako po razmjerama, tako i geografskom dosegu. Pokretanje zajedničkih djelovanja u čitavom nizu oblasti, omogućiće nam da pokažemo snagu našeg globalnog saveza u ovoj eri ‘pametnih vozila za pametan svijet'”, objašnjava Jim Hackett.\nLideri kompanija su, također, najavili da će Ford biti prvi proizvođač automobila koji će koristiti Volkswagenovu MEB platformu, te da će na evropsko tržište, počevši od 2023. godine isporučiti 600.000 električnih vozila na toj platformi. Također, najavljena je mogućnost da Ford započne proizvodnju još jednog modela zasnovanog na MEB platformi.\nOsim u sektoru električnih i autonomnih vozila, Ford i Volkswagen već ozbiljno rade u sektoru komercijalnih vozila, a iz te saradnje će nastati novi pick-up i novi kombi (van), koji bi po svojim mogućnostima i performansama, ali i tržišnoj dostupnosti trebali nadmašiti sve do sada poznate modele.\nBudući da obje kompanije očekuju povećanu potražnju kupaca za pick-up i lakim komercijalnim vozilima, globalno u narednih pet godina, saradnja na ovim ključnim segmentima će omogućiti bolji i brži pristup inovacijama, kao i bolju i efikasniju iskorištenost proizvodnih kapaciteta.\nArgo AI, Autonomna vozila, Bryan Salesky, Električno vozilo, Ford, Ford Motor Company, Herbert Diess, Investicija, Jim Hackett, Volkswagen, Volkswagen AG, VW\nSeat pokreće proizvodnju novih mjenjača za automobile iz Volkswagen grupe Toyota Motor Europe u prvoj polovini godine ostvarila povećanje prodaje za 3,3%\nPogledajte kako bi mogao izgledati...\nBentley Flying Spur –...


SportDC - Vesti - Premijer liga BiH - Licenca će stići\nLicenca će stići\nNakon što je predsednik prvoligaša Republike Srpske Sutjeske iz Foče Radenko Vasiljević istakao da je njegov klub prijavio banjalučki Borac Disciplinskoj komisiji Fudbalskog saveza BiH zbog neisplaćene naknade za treniranje za igrača Vladana Danilovića u iznosu od 15.200 maraka na Gradskom stadionu nema panike.\nPotpredsednik crveno-plavog premijerligaša Vico Zeljković istakao je da ništa nije sporno u dugu Banjalučana prema Fočacima i da će ona biti izmirena.\n-Znamo za dug prema Sutjesci, ne negiramo ga, niti bežimo od obaveza, razgovaraćemo sa čelni cima fočanskog prvoligaša na koji način da razrešimo ovu situaciju. Onoga trenutka kada mladi reprezentativac BiH Vladan Danilović napusti Borac i Sutjeska će da dobije svoj deo, nastojaćemo da nađemo rešenje, nema mesta panici. Imali smo prioritetna dugovanja koja smo morali da regulišemo do 15. marta, u tome smo uspeli, ali opet slede velike novčane obaveze do kraja ovog meseca na kojima intenzivno radimo, jer sređujemo i papirologiju za takmičarsku licencu za sezonu 2018/19. u Premijer ligi BiH – rekao je Vico Zeljković.\nNije samo sporna naknada za treniranje omladinskog reprezentativca Republike Srpske iz Foče koji je još kao kadet zakoračio na banjalučki Gradski stadion.\n-Takođe, imamo i odrešene obaveze prema Kozari i Slobodi iz Mrkonjić Grada za golmana Nemanju Trkulju i napadača Predraga Zekanovića, što takođe moramo da rešimo u kratkom roku i verujem da ćemo pronaći zajedničko rešenje s pomenutim klubovima. Mislim da sledeća prvenstvena utakmica protiv Viteza 31. marta u Banjaluci ne bi trebala ni smela da bude pod znakom pitanja – dodao je Zeljković.\nUpravo poslednjeg dana ovog meseca ističe i rok za predaju papirologije za takmičarsku licencu u Premijer ligi BiH za sezonu 2018/19.\n-Situacija nije jednostavno, ali se borimo i nastojimo svi sredstvima da sredimo stanje, razgovaramo, plaćamo, reprogramiramo, pravimo dogovore… To je tako u svakom klubu koji je poput živog organizma, u njemu stalno se cirkuliše. Licenca ne bi trebalo da dođe u pitanje. Pred nama je izuzetno napornih desetak dana – istakao je na kraju potpredsednik Borca Vico Zeljković.


Ističe rok za podnošenje godišnjih poreskih prijava - infoBirač\nPoreska uprava Republike Srpske obavještava poreske obveznike da 31. marta 2019. godine ističe rok za podnošenje godišnjih poreskih prijava za 2018. i 2019. godinu. Кada su u pitanju fizička lica, 31. marta 2019. godine ističe rok za podnošenje Godišnje poreske prijave za porez na dohodak za 2018. godinu, zatim za podnošenje Godišnje prijave poreza po odbitku za godišnji obračun doprinosa za 2018, koju podnose samo nosioci komercijalnih i nekomercijalnih porodičnih poljoprivrednih gazdinstava, te Poreske prijave za registrovano oružje za 2019. godinu.\nКod preduzetnika, 31. marta ističe rok za podnošenje Godišnje poreske prijave za porez na dohodak za 2018. godinu, Godišnje poreske prijave za malog preduzetnika koja se podnosi samo ako u 2018. godini nisu podnesene mjesečne prijave za malog preduzetnika i/ili je u 2018. godini prijavljen porez manji od 600 КM, te Poreske prijave za posebnu republičku taksu i za komunalnu taksu za 2019. godinu.\nКada su u pitanju pravna lica, poslovne jedinice pravnih lica iz FBiH, te strana pravna lica sa stalnim mjestom poslovanja, 31. marta 2019. godine ističe rok za podnošenje Godišnje poreske prijave za porez na dobit za 2018. godinu, zatim Godišnje prijave kontrolisanih transakcija sa povezanim licima za 2018. godinu, koju podnose poreski obveznici čiji ukupan iznos kontrolisanih transakcija u 2018. godini prelazi 700.000 КM, te poreske prijave za komunalnu taksu i za registrovano oružje za 2019. godinu.\nPoreska uprava RS ovom prilikom još jednom poziva poreske obveznike u RS da poštuju zakonom propisane rokove, koje na jednom mjestu mogu pronaći u „Poreskom kalendaru za 2019. godinu“, a koji je objavljen na internet stranici Poreske uprave RS www.poreskaupravars.org. Pored toga, pozivamo poreske obveznike da na vrijeme podnose poreske prijave, ali i da u zadatim rokovima plate zakonski propisane poreske obaveze. Naime, Poreska uprava RS početkom svake godine objavljuje „Poreski kalendar“ sa ciljem da se poreskim obveznicima pomogne u pravovremenom izvršavanju njihovih poreskih obaveza, kako bi izbjegli eventualne sankcije zbog propuštanja rokova, jer kažnjavanje svakako nije cilj Poreske uprave RS, već da bude partner i institucija koja stoji na raspolaganju poreskim obveznicima.


ŠOJGU DEMANTOVAO OBARANJE HELIKOPTERA: Mi 28 prinudno sleteo, Rusi raskrinkali SAD – evo šta se stvarno dešava u Siriji (VIDEO) – Balkan Breaking News\nRuski Mi-28 nisu oborili teroristi DAEŠ-a, kako su ranije saopštili mediji, već je prinudno sleteo zbog kvara, preneli su ruski mediji\nŽivot i zdravlje pilota nije ugroženo, saopštilo je Ministarstvo odbrane Rusije.\nU provinciji Hama, prilikom realizacije zadataka, helikopter Mi-8 sa vojnicima ruskog centra za mirenje zaraćenih strana 6. oktobra je prinudno sleteo zbog tehničkog kvara.\nAgencija “Amaka”, medijsko krilo terorističke organizacije Islamska država, objavila je info grafiku sa podacima o navodnim gubicima Sirijske arapske armije tokom ofanzive terorista na istoku Hame.\nAgencija dalje prenosi da je izvršeno 5 samoubilačkih bombaških napada vozilima i jedan sa bombašem samoubicom koji je bio opasan pojasom punim eksploziva. Oni tvrde da su od 28. septembra kada je ofanziva počela ubili 390 sirijskih i rukih vojnika i da su dva Rusa zarobljena.\nOni dalje navode da su uništili 11 tenkova SAA, tri borbena vozila, dva sistema “Šilka”, tri raketna lansera i tri vojna vozila za prevoz trupa.\nRuska vojska iznela šokantne detalje o ulozi SAD na jugu Sirije\nŠto se više sirijska vojska, uz podršku ruskih Vazdušno-kosmičkih snaga, kreće ka istoku, uništavajući organizaciju ID u provinciji Dejr el Zoru, prisustvo američke vojne baze El Tanf u njenoj pozadini sve više postaje problem, saopštio je zvanični predstavnik Ministarstva odbrane Rusije, general-major Igor Konašenkov.\nKonašenkov je podsetio da je ta baza izgrađena nezakonito u aprilu 2017. godine i opravdava svoje postojanje „potrebom izvođenja operacija protiv ID“.\n„Ipak, za pola godine postojanja te beze nije poznata nijedna operacija Amerikanaca protiv ID. Predstavnici Pentagona su više puta saopštavali da se tamo, pod zaštitom taktičke avijacije, nalaze instruktori SAD, Velike Britanije i Norveške koji obučavaju militanata ’Nove sirijske vojske‘. U stvari, El Tanf je postao 100-kilometarska crna rupa na sirijsko-jordanskoj granici. I umesto ’nove sirijske vojske‘, otuda kao mravi izlaze mobilne grupe ID, koje izvode diverzantsko-terorističke ispade protiv sirijske vojske i civila“, izjavio je predstavnik ruskog vojnog resora.\nPrema njegovim rečima, postoji još jedan problem u vezi sa američkom bazom u El Tanfu. U zoni „bezbednosti“ pored baze, praktično u pustinji, nalazi se najveći izbeglički kamp Rukban. Tamo se sada nalazi najmanje 60.000 žena i dece iz Rake i Dejr el Zora, gde Amerikanci ne puštaju humanitarne konvoje sirijskih vlasti, Jordana, UN, niti drugih međunarodnih organizacija.\nPročitajte još: ID OBORILA RUSKI HELIKOPTER U CENTRALNOJ SIRIJI: Čeka se odgovor ruskog ministarstva odbrane! (VIDEO)


Nikodijević novi predsednik beogradskih socijalista\nPredsednik Skupštine Beograda Nikola Nikodijević izabran je danas za predsednika beogradskog odbora Socijalističke partije Srbije (SPS). Nikodijević je izabran na predlog lidera socijalista Ivice Dačića a na poziciji predsednika beogradskog odbora zameniće Aleksandra Antića, koji je nedavno izabran za zamenika predsednika SPS-a.\nObraćajući se prisutnima na izbornoj konferenciji gradske organizacije SPS-a, Nikodijević je kazao kako veruje da će socijalisti na narednim izborima u Beogradu „kad god oni budu održani“, osvojiti 200.000 glasova.\nDoskorašnji predsednik beogradskih socijalista Aleksandar Antić kazao je da će i novo rukovodstvo socijalista u glavnom gradu nastaviti sa pružanjem podrške prvenstveno najugroženijim gradjanima.\nLider socijalista Ivica Dačić istakao je na konferenciji beogradskog odbora SPS-a da se stranka sprema za lokalne i pokrajinske izbore i da socijalisti žele da gradjanima ponude realnu politiku i da sprovedu to što obećaju.\nDačić je pozvao sve u SPS-u na jedinstvo i da po strani ostave unutrastranačka i medjustranačka sukobljavanja.\nPored Dačića, izbornoj konferenciji beogradskog odbora SPS-a prisustvovali su najviši funkcioneri stranke, medju kojima i Branko Ružić.


Aktuelno, Srbija i region, Vesti — By taty on June 12, 2012 6:07 pm\nUstavni sud Srbije u Beogradu doneo je odluku o zabrani ultradesničarske organizacije “Obraz”.\nZabranu delovanja udruženja “Otačestveni pokret Obraz” od Ustavnog suda Srbije tražilo je Republičko javno tužilaštvo, a od tog zahteva do prve javne rasprave prošlo je dve godine.\n“Ovakva odluka šalje veoma snažnu poruku da je zaštita ljudskih prava i građanskih sloboda u Republici Srbiji neprikosnovena”, rekao je portparol tužilaštva Tomo Zorić za Tanjug.\nTužilaštvo je bilo tražilo i da se “Obraz” briše iz registra, kao i da se sva buduća udruženja i grupe koje žele da nastave aktivnosti “Obraza” smatraju nelegalnim da bi se sprečilo da aktivisti “Obraza” zaobiđu presudu o zabrani i registruju nova udruženja sa istom svrhom i ciljem i tako uspostave kontinuitet sa “Obrazom”.\nU Ustavnom sudu Srbije o zabrani “Obraza”, nakon javne rasprave, koja je održana u decembru 2011. održana su još tri ročišta na kojima se većalo o argumentima za zabranu i protiv nje.\nVođa “Obraza” Mladen Obradović je u toj raspravi izjavio da se taj pokret zalaže za državnu i strukturnu obnovu srpstva na temeljima svetosavlja i da srpski svetosavski nacionalizam nije šovinizam i da nije isključiv.\nObradović je naveo da se ‘Obraz’ zalaže za “zdravo društvo”, što znači da negativne pojave budu prevaziđene i da je Obraz pokret “legalista i legitimista”.\nZabranu “Otačastvenog pokreta Obraz” i “Srpskog narodnog pokreta 1389″ zatražio je 25. septembra 2009. godine tadašnji republički tužilac Slobodan Radovanović zbog, kako je naveo, nasilnog rušenja ustavnog poretka, kršenja zajamčenih manjinskih i ljudskih prava i izazivanja rasne, nacionalne i verske mržnje i netrpeljivosti.\nUstavni sud Srbije je prošle godine u junu zabranio delovanje takođe ultra-desničarske organizacije “Nacionalni stroj”.\nZaštitnik građana Saša Janković izjavio je da je zabrana klerofašističke organizacije “Obraz” bila “nužna”, ali je upozorio da njome neće biti rešen problem ekstremizma u društvu već da se moraju poboljšati uslovi života i obrazovanja.\n“Ne treba misliti da je tom zabranom rešen problem ekstremizma. Potrebne su intenzivnije mere u oblasti kulture, obrazovanja, sporta ali i ekonomije u protivnom ekstremizam će se povećavati”, upozorio je zaštitnik građana.\nNezavisni policijski sindikat Srbije ocenio je danas da je zabrana klerofašističke organizacije “Obraz” dobar potez, ali je upozorio da to nije dovoljno za povećanje bezbednosti u Srbiji.\nU saopštenju tog sindikata se kaže da su i dalje na slobodi članovi “Obraza” koji su učestvovali u brojnim neredima i da njih ništa ne sprečava da nastave to da rade.\n“Dakle, ove osobe ništa ne sprečava da nastave sa ugrožavanjem bezbednosne situacije u zemlji i budu potencijalni učesnici novih nemira motivisanih mržnjom kao što su organizovani neredi u Beogradu povodom održavanja “Parade ponosa”, 10. oktobra 2010. kada su teže i lakše povređena 124 policajca”, saopštio je Nezavisni policijski sindikat Srbije.\nTags: Mladen Obradović, MUP, Obraz, Ustavni sud, Ustavni sud Srbije, Ustavni sud Srbije zabranio "Obraz", Ustavni sud zabranio "Obraz", Vesti iz Srbije, Vođa "Obraza", Vođa "Obraza" Mladen Obradović\nPo uzoru na svoje starije koleginice i tinejdžerska zvezda Selena Gomez sada ima svoju liniju parfema koja nosi njeno...


Selaković: Priština suštinski neće dijalog – Borba\nPoruke predstavnika Prištine da će preispitati Briselski sporazum kako bi “resetovali” dijalog sa Beogradom, koji se, podsjetiću, odvija uz posredovanje i garancije EU, jeste neviđena politička drskost, i zahtijeva hitnu i oštru reakciju svih koji žele trajnu stabilnost i mir na Zapadnom Balkanu.\nDanašnje poruke Vjose Osmani su eufemizam za blokadu dijaloga, jer rezultati dijaloga Beograda i Prištine nisu švedski sto, sa kojeg se može birati šta će biti primijenjeno a šta ne.\nPriština godinama, preciznije čitavih osam godina, odbija da sprovede svoju jedinu pravu i suštinsku obavezu iz Briselskog sporazuma, a to je formiranje Zajednice srpskih opština, i danas je i Beogradu i međunarodnoj zajednici jasno poručeno da je izbjegavanje obaveza, manipulisanje i laž standard, a ne incident, u djelovanju prištinskih političkih struktura.\nOčekujem da međunarodna zajednica, posebno države koje otvoreno i intenzivno podržavaju Prištinu, u interesu stabilnosti i mira u regionu zauzdaju i disciplinuju svoje pulene, navodi se u saopštenju.\nŠanse za ozbiljniji pomak u dijalogu Beograda i Prištine male, samo Lajčak optimista


Press Online :: Politika :: VULIN ZA PINK O PROTESTIMA: Policija čini sve da do nasilja ne dođe! Ni jedan pripadnik policije nije u subotu izašao na ulicu sa idejom da nekoga tuče\nVULIN ZA PINK O PROTESTIMA: Policija čini sve da do nasilja ne dođe! Ni jedan pripadnik policije nije u subotu izašao na ulicu sa idejom da nekoga tuče\nMinistar unutrašnjih poslova Aleksandar Vulin kaže da jedino nasilje koje smo videli na protestu, jeste ono koje su vršile Zelenovićeve i Đilasove pristalice po gradovima po Srbiji.\nPolicija ni prema kome nije primenila silu, nikoga nije istukla. Policija čini sve da do nasilja ne dođe, mi smo jedina brana nasilju. Kada stanemo u kordon kod Sava Centra, vuču na nas, nazivaju nas kerovima, gađaju i teraju da se sklonimo, a onda sledeći put kada izazovu sukobe i tuču dozivaju i traže policiju\nVulin je za Pink kaže da je strašno što policija veće mesecima nekoga razdvaja.\n- Bager ili utovarivač, nije ni važno, on ima pravo da se kreće u skladu sa saobraćajnim propisima, ali 30 traktora koji su blokirali most nemaju pravo da budu tamo - naveo je Vulin.\nMinistar je podsetio da je ranije upozoravao na ovakvu mogućnost.\n- Nasilni protesti su ranije pripremani, uopšte nije važno šta je povod, samo je bilo važno naći način da dođe do sukoba - istakao je Vulin i naglasio da ni jedan pripadnik policije nije u subotu izašao na ulicu sa idejom da nekoga tuče.


Dejan Bulatović SSP : U našoj zemlji se trenutno vrši ekocid, a to je najveći zločin - Dnevnik Juga\nPočetna / DOGAĐAJI / Dejan Bulatović SSP : U našoj zemlji se trenutno vrši ekocid, a to je najveći zločin\nDnevnik Juga 07/10/2019\tDOGAĐAJI, Leskovac, POLITIKA Ostavi komentar\nDejan Bulatović, potpredsednik Stranke slobode i pravde održao je juče konferenciju za medije u prostorijama ove stranke u Leskovcu.\nBulatović je ovom prilikom istakao da je sramano što sadašnja vlast želi da uništi parkove i da se u našoj zemlji vrši ekocid, što je najveći zločin.\n„Siguran sam da će Leskovac u budućnosti biti ponosan na ono što će ova stranka uraditi u njemu. Čujem da i vi imate svog Vesića koji je spreman da betonira park u gradu. U Srbiji se dešava da se seku drva koja su potpuno zdrava i koja su najlepši deo grada. Vrši se ekocid na svim tim prostorima i to je najveći zločin prema Srbiji. To nije najbolje rešenje, jer je najboljle rešenje za građane da imaju čist vazduh, prelepe reke, parkove… Srbija je danas devastirana i sve ono što ne treba da bude. Vidim da je i u Leskovcu ekologija na najnižem nivou, a znam da Leskovac i Leskovčani to ne zaslužuju. Ja sam siguran da će opštinski odbor SSP-a znati da prepozna šta je potrebno ovom gradu, da će Jelene i te kako zapamtiti sve ono loše što je rađeno i da će se obratiti ministarstvima koji će tada raditi svoj posao i biti nezavisni. Tu pre svega mislim na Ministarstvo unutrašnjih poslova i Ministarstvo pravde. Zato je vreme da se krene u borbu za demokratsku Srbiju, za našu decu, jer ako ovu bitku izgubimo ili odustanemo od nje imaćemo problem šta će biti sa budućim generacijama, koje ćemo gledati samo preko interneta… “\nBulatović se osvrnuo i na izgradnju elektrana, istakavši da njih izgrađuje vlast u sprezi sa kriminalom.\n„Na taj način se proizvodi samo 2,5 % potrebnih količina eklektrične energije, a 17,5% elektrodistribucija gubi zbog loših instalacionih mesta, zbog loše elektrifikacije…. Umesto da smo te pare uložili da popravimo to što ne valja i da tu ne gubimo električnu energiju, mi pravimo MHE i time dolazi do velike krađe. Ko danas gradi MHE? Postavlja se pitanje ko su ti ljudi, ko je njima dao pravo da devastiraju, uništavaju i vrše ekocid u Srbiji? To radi vlast u sprezi sa kriminalom i mi iz SSP-a im poručujemo da će odgovarati za svaki milimetar koji su upropastili.“\nPrethodni Četiri zlatne medalje za Radio klub „Nikola Tesla“\nSledeći Završena „Metamorfoza“ – Nagrađeni Isidora Milosavljević, Jug Đorđević i Nikola Voštinović


Rada Manojlović peva o raskidu s Milanom! - Muzika - Region - Vesti - Svet Plus\nRada Manojlović peva o raskidu s Milanom!\nManojlovićka snima pesmu koja govori o nedavnom krahu njene ljubavne veze sa Stankovićem.\n09:31 9. JAN 2013.\nFolk pevačica Rada Manojlović uskoro će snimiti duet s jednom folk zvezdom u kojoj će opevati krah emotivne veze s kolegom Milanom Stankovićem. Podsećanja radi, jedan od najpoznatijih estradnih parova nedavno je stavio tačku na četvorogodišnju romansu, a samo nekoliko dana kasnije Rada je odlučila da emocije pretoči u pesmu, koja će uskoro ugledati svetlost dana.\n- Posao je poverila najboljim domaćim autorima, a hit u najavi će snimiti s jednom od najvećih domaćih zvezda - kaže izvor i dodaje:\n- Iako će u pesmi pomenuti i svoj krah s Milanom, neće to biti tugaljiva pesmičica u kojoj će oplakivati kraj jedne ljubavi. Pesma će baciti totalno drugačije svetlo na raskide, koji su, čak i na estradi, u poslednje vreme česta pojava. Sve u svemu, sigurno je da će to biti veliki hit.\nTragom ove priče kontaktirali smo s Radom, odnosno ljudima koji su zaduženi za PR jedne od najuspešnijih zvezda „Granda“ i od njih smo dobili potvrdu informacija našeg sagovornika.\n- Tačno je da Rada sprema duet, snimiće ga čim se pojavi dobra pesma, i to je sve što zasad možemo da kažemo - rečeno nam je u Radinoj PR službi.\nmilan stankovicmilan stankovićrada manojlovicradmila manojlovic


Nije ovo ništa šta nas čeka posle izbora | Politički život\nPočetna strana > Rubrike > Politički život > Nije ovo ništa šta nas čeka posle izbora\nLažno predstavljanje u vreme izbora\nKoliko je medijski sve moguće upakovati, bez obzira koliko to bilo paradoksalno ili čak smešno, najbolje svedoče sledeći primeri. Najveći zaštitnici demokratije i ljudskih prava danas bili su u svoje vreme veliki komunisti ili, pak, komunistička deca kojoj su oslobodioci dedinjskih vila omogućili školovanje na Zapadu. Ako su oni koji su „jahali popove“ i bili deo komunističkog zločinačkog poretka – sada prvoborci za „evropsku Srbiju“ i oni koji nas vode u evropske integracije, onda treba ozbiljno da se zamislimo. Sa druge strane, oni koji su demokratiju branili kada je to bilo najteže – u doba komunističke tiranije (primer profesora Pravnog fakulteta u Beogradu koji su stali na stranu profesora Mihajla Đurića ili disidentskog pisanja prve knjige o političkom pluralizmu), danas su valjda priučene demokrate za ove „rasne“ i obrazovane demokrate izašle iz komunističkog šinjela.\nŠta su određeni profesori političkih nauka, koji su, u skladu sa svojim pozivom, prvi u Srbiji donosili ideje evropskih integracija, spram studentskih pokreta po kojima „Evropa nema alternativu“ i velikih partijskih umova koji ne znaju ni za koje se tačno evropske vrednosti zalažu, ali znaju da „sa tog puta ne smemo skrenuti“.\nKonačno, čuju se pozivanja na 5. oktobar od strane onih kojih toga dana nigde nije bilo na beogradskim ulicama, dok su valjda danas pristalice povratka starog režima i mračnih 90-ih oni koji su išli iza bagera tog oktobarskog dana?\nI koliko je ovakvih podvala, medijskih prevara i šarenih laža? Dovoljno je citirati šta su Vuk Drašković i Dinkić govorili o Đinđiću, šta Đinđić o Kosovu, šta Čanak o Vojvodini, pa videti da je sadašnja evrounijatska lista veća papazjanija od legendarnog DOS-a. Još veći je problem što ova koalicija izuzev ponavljanja evrounijatske mantre nema više niti jednu političku ideju, plan i program. Oni nam još uvek nisu odgovorili na pitanje šta traži misija EU na Kosovu i Metohiji, kada ćemo tačno ući u Evropsku Uniju i da li će završni uslov biti da Beograd prizna nezavisno Kosovo? Kako da onda očekujemo da daju svoje mišljenje o pismu Vilija Vimera iz 2000. ili poslednjem Đinđićevom javnom nastupu iz februara 2003. godine? Njihova je jedina misao: kako zadržati vlast, privilegije, biznis i druge osvojene blagodati zbog kojih i postoji ova interesna politička grupa od 1945. godine.\nNo, lako bi sve bilo po evrounijate u ovoj izbornoj kampanji, koja se bazira jedino na opravdanim egzistencijalnim strahovima građana, posebno podsticanim podsećanjem na 90-e, da nije naših prijatelja i saveznika sa Zapada. Taman kad se uspostavi evrounijatska idila na srpskim medijima, eto puštanja na slobodu Ramuša Haradinaja, eto Solane koji ne može da spava zbog premišljanja da li je dovoljno pomogao evropsku stvar u Srbiji, eto pisma Kušnera i Rupela, koji već postavljaju Srbiji nove uslove za evropske integracije: priznavanje misije EU na Kosovu i Metohiji i harmonizaciju odnosa sa nezavisnom državom Kosovo (NDK). Oni su zaista naši pravi prijatelji, jer da nema njihovog konstantnog pomaganja mi bismo zaboravili da obratimo pažnju na to „šta ustvari hoće Evropska Unija“?\nProblem nastaje tek posle 11. maja\nKoliko vidimo i razumemo moguća su samo dva ishoda budućih izbora: pobeda evrounijatskog bloka, isključivanje „nacionalnih snaga“ iz državnih vlasti i nastavak DOS-ovske spoljne politike, ili pobeda „patriotskog bloka“, ma šta to značilo. Šta Srbiju čeka u jednom, a šta u drugom slučaju?\nAko pobede evrounijati, njihova vlast nad Srbijom biće u potpunosti zaokružena. Imaće predsednika države, parlament i vladu pod svojom kontrolom. Moćiće da krenu u sve toliko željene lustracije političkih protivnika, hapšenja „haških begunaca“, zabranu rada nacionalnih delatnika i dalje potiskivanje i zaboravljanje kosovske tematike.\nU jednom prošlom tekstu ustvrdili smo sledeće: „Ako na sledećim izborima pobedi patriotski blok , ma šta on radio i od koga bio sastavljen, ono što je Srbija preživela od strane Zapada 90-ih godina prošlog veka biće ništa prema onome što nas u tom slučaju čeka. Pojaviće se vrlo brzo novi DOS, novi OTPOR, novi nezavisni mediji, ogromne pare ponovo će ući u Srbiju, sve sa ciljem da se napravi „žuta revolucija“ i nacionalisti skinu sa vlasti, što će biti samo povod za otvorenu okupaciju Srbije od strane NATO-pakta. Pritisak na Srbiju biće nikad veći, u obrnutoj srazmeri sa autentičnošću novog nacionalnog programa i njegovih nosilaca“. Vredi još malo promisliti o ovom scenariju koji je najverovatniji ishod predstojećih izbora.\nSve zavisi od karaktera budućeg „patriotskog bloka“, od toga koliko će on biti autentičan i da li će smeti da pokrene veliku nacionalnu obnovu. Ili će poenta biti samo u podeli mesta u ministarstvima i upravnim odborima, daljoj stranačkoj feudalizaciji državne vlasti i nastavku nacionalne politike koja „niti smrdi nit miriše“. Nama ne treba nova vlada koja će ličiti na staru po međusobnom preganjanju i poturanju klipova u točkove, već upravo „nacionalna i odgovorna vlada“, koja će na neko vreme u drugi plan da stavi uskostranačke interese i pokrene ključna društvena i nacionalna pitanja.\n• da li će se prvog dana zasedanja nove vlade sa druge strane stola naći domaći tajkuni kojima će biti predočena jednostavna dilema, po Putinovom obrascu: ili ćete polovinu Vašeg ekstraprofita, stečenog najrazličitijim finansijskim i kriminalnim mahinacijama, uložiti u obnovu Srbije ili ćete završiti u zatvoru a sva imovina će vam biti oduzeta?\n• da li će se šta promeniti u prosveti, na medijima, u kulturi?\n• šta će se promeniti u Vojsci Srbije?\n• da li će državne strukture biti oslobođene stranih agenata i stipendista raznih fondova za okupaciju Srbije?\n• kako da zaustavimo belu kugu?\n• da li će biti ukinut totalitarni Zakon o novoj ličnoj karti?\n• kako treba da se odnosimo prema Srbima van Srbije i srpskim nacionalnim interesima u regionu?\n• da li Evropska Unija ima alternativu?\nJednom rečju, nama je potreban nov i orginalan nacionalni program za 21. vek, objedinjavanje svih nacionalnih resursa u Otadžbini i dijaspori, državi i Crkvi, političkim strankama i nevladinom sektoru, postavljanje sveukupnog srpskog pitanja na Balkanu i čitav niz srodnih „kopernikanskih“ obrta u našoj unutrašnjoj i spoljnoj politici. Sve drugo bilo bi samo staro zamajavanje u naizgled novom ruhu. Ukoliko ne dođe do formiranja zaista „nacionalne i odgovorne vlade“, onda smo definitivno videli sve ponude na srpskoj političkoj sceni i vreme je da aktuelna srpska politička elita postane prošlost srpskog naroda.\nDa ne zaboravimo, evrounijati su za ovih osam godina preuzeli potpunu kontrolu nad finansijskim i medijskim sektorom, Vojskom i pokrajinom Vojvodinom. Sve što bude počela da radi nova, potencijalno nacionalna vlada biće potkopavano i rušeno od prvog dana, a odmah nakon letnje pauze, ako ne i ranije, krenuće sindikalni nemiri, studentski protesti, nevladine inicijative o ugrožavanju ljudskih prava i drugo već viđeno u svim „narandžastim revolucijama“. Sve to imaće podršku predsednika države, evrounijatskih finansijskih i medijskih lobija, a pokrajinska vlast u Vojvodini, u slučaju pobede evrounijata na tom nivou, biće izvor destabilizacije Srbije kroz predstavljanje Vojvodine kao evropskog i demokratskog dela Srbije, iz kog treba da krene novi 5. oktobar.\nO svemu ovome treba razmišljati već dok traje ova kampanja, jer su izbori blizu, a pitanje je da li postoji Akcioni plan za posle izbora. Nešto do sada nismo imali dobra iskustva sa ovom vrstom planova.


Podsetimo, neposredno pre pre zakazanog duela sa Janikom Sinerom, stručni štab najboljeg tenisera sveta je doneo odluku da Nole ipak ne igra, zbog velikog žulja na desnoj šaci.\nBrojna publika koja je došla na egzibicioni turnir u Adelajdu bila je razočarana, ali je ostala na mestima i gledala kako Filip Krajinović (odlično) menja Novaka. A onda se, posle prvog seta, Đoković pojavio, rešen da zaigra - što je izazvalo opšte oduševljenje:\nGotovo svi su ustali sa stolica, a "cika i vriska" pratili su veliku radost mahom naših sunarodnika, koji su došli da sa tribina bodre vodećeg na ATP listi.\nZavijorile su se srpske zastave, neki su vrteli glavom u neverici što će moći da gledaju Noleta, a i Đoković je bio ganut ogromnom podrškom, pokazavši to velikim osmehom i klimanjem glave.\nI pored problema sa žuljem, i to u korenu desne šake, kojom i drži reket, Đoković je odigrao izvrsno protiv Janika Sinera, najavivši time da ne bi trebalo da bude većih problema ni u danima koji slede, a u kojima ga čekaju takmičarski nastupi.


Realizovane prve aktivnosti za IX generaciju na obrazovnom programu "PolitiKAS" - Beogradska otvorena škola\nRealizovane prve aktivnosti za IX generaciju na obrazovnom programu "PolitiKAS"\nBeogradska otvorena škola (BOŠ) u saradnji sa Fondacijom Konrad Adenauer (KAS) obeležila je početak jednogodišnjeg zajedničkog druženja za polaznike i polaznice IX generacije obrazovnog programa “PolitiKAS” održavanjem Škole timskog rada, od 6. do 8. septembra 2017. godine, u Šapcu.\nSerijom predavanja, radionica i simulacija u okviru Škole timskog rada, u prostorijama hotela “Sloboda” u Šapcu, započeo je ovogodišnji obrazovni program „PolitiKAS“. Deveta generacija programa okuplja 16 predstavnika i predstavnica političkih partija, nevladinih i studentskih organizacija koje u svom radu zastupaju vrednosti umerene desnice. Polaznici su imali prilike da učestvuju u diskusijama, predavanjima i radionicama posvećenim brojnim temema od značaja za njihov budući društveni angažman. Aktivnosti na Školi bile su posvećene podizanju znanja i veština o pitanjima timskog rada, odnosno temama poput različitih uloga koje postoje unutar tima, procesa formiranja i upravljanja timom.\nKao posebno važna izdvojila su se pitanja komunikacije unutar tima, načina donošenja odluka i asertivnog rešavanja problema i konflikata unutar tima. Pored toga, deo Škole timskog rada bio je posvećen i obuci polaznika i polaznica o akademskom pisanju, imajući u vidu da ih na završetku oba semestra u okviru programa očekuje pisanje akademskih eseja koji pokrivaju teme obrađene na predavanjima.\nNeformalni deo Škole obezbedio je bolje upoznavanje i povezivanje učesnika. Pored neobaveznog druženja, tome su doprinele i dinamične i interaktivne vannastavne aktivnosti.\nTrenerski tim “Škole timskog rada” činili su Vesna Đukić, generalna direktorka BOŠ-a, Milorad Bjeletić, izvršni direktor BOŠ-a i Vladimir Pavićević, akademski savetnik BOŠ-a.\nPredavanja na programu zvanično počinju 19. septembra i prvi semestra je posvećen modulima Politika I i Evropske integracije. Na ova dva modula, polaznici će učestvovati u diskusijama i radionicama o značenju politike, političkog poretka i političke kulture, odnosno o institucionalnom i pravnom poretku Evropske unije.\nViše fotografija sa aktivnosti Škole možete pogledati ovde.


Odloženo suđenje za ubistvo u „Nani” - KRIK\nObjavio/la KRIK.rs mart 18, 2020\nSuđenje za ubistvo Aleksandra Savkovića u beogradskom noćnom klubu „Nana” odloženo je danas kako bi se sudska veštakinja upoznala sa odbranom optuženog Nedeljka Grbovića. Grbović je ranije priznao da je ubio Savkovića rekavši da je to učinio iz straha za svoj i život svog sina.\nSudska veštakinja Bojana Kecman analizirala je psihičko stanje optuženog Grbovića u januaru 2018. godine nakon što je uhapšen i ustanovila da je Grbović osoba „prosečne intelektualne sposobnosti sa emocionalno nestabilnim karakteristikama” i da nema duševnih bolesti.\nVeštakinja je tada zaključila da optuženi Grbović jeste bio u stanju povišene emocionalne napetosti u noći ubistva Savkovića, te da nije u potpunostio mogao da shvati značaj onoga što je učinio. Kazala je i da emocionalna napetost nije bitno uticala na njegovo ponašanje.\nVanja Gajić, advokat optuženog Grbovića, zatražio je danas da se veštakinja upozna sa dopunjenom odbranom koju je njegov branjenik iznosio tokom istrage i na suđenju kako bi imala kompletnu sliku o njegovom psihičkom stanju.\nSudija Marina Anđelković odobrila je takav zahtev, pa je suđenje odloženo za početak aprila.\nGajić je predložio i da doktorka Kecman ponovo obavi razgovor sa Grbovićem kako bi utvrdila da li je bio uračunljiv u noći kada je Savković ubijen, a s obzirom na to da je prošlo više od dve godine od prve analize.\nZa danas je bilo planirano da se saslušaju svedoci koji su u noći Savkovićevog ubistva bili u klubu „Nana”, ali nisu mogli da dođu iz Crne Gore gde žive usled zatvaranja granica i proglašenog vanrednog stranja u Srbiji.\nAleksandar Savković, podsetimo, ubijen je u decembru 2017. godine ispred beogradskog noćnog kluba „Nana”.\nNekoliko dana nakon ubistva uhapšen je osumnjičeni Nedeljko Grbović i od tada je u pritvoru. On je tokom istrage i na suđenju priznao da je pucao u Savkovića, ali je tvrdio da je to učinio jer se plašio da će Savković ubiti njega i njegovog sina koji je radio kao konobar u „Nani”. Više pročitajte ovde.\nSavković je bio navijač fudbalskog kluba „Rad“ iz Beograda i član ekipe ubijenog kriminalca i vođe Partizanove navijačke grupe „Janjičari” Aleksandra Stankovića zvanog Sale Mutavi.\nSa članovima Stankovićeve ekipe 2013. učestvovao je u demoliranju kafića „Holivud“ na Karaburmi u vlasništvu Aleksandra Vavića, vođe supraničke navijačke grupe „Alkatraz“, pokazuje dokumentacija koju poseduje KRIK.\nDemoliranje se desilo u vreme kada su „Janjičari“ preuzeli primat na tribini.\nZbog toga je bio osuđen na godinu dana zatvora. Osim toga, osuđivan je za razbojništvo, nanošenje teških telesnih povreda, prodaju droge, kao i za ometanje pravde zbog pretnji sudiji izrečenih na suđenju.\nOptuženi Grbović je ranije osuđivan zbog teških krađa i tada je služio zatvorsku kaznu od dve godine i šest meseci, pokazuju dokumenta do kojih su došli novinari KRIK-a.


Novi odnosi NATO - Rusija - 2001-12-07\nU zajednièkom saopštenju izdatom u Briselu Rusija i NATO kažu da pojaèavaju medjusobnu saradnju, ukljuèujuæi borbu protiv terorizma, kontrolu i spreèavanje širenja naoružanja, civilne vanredne situacije i kontrolu kriza. Planirano je da novi savet poène da funkcioniše pre održavanja sledeæeg sastanka ministara inostranih poslova NATO-a, u maju. Generalni sekretar NATO-a Džordž Robertson kaže da æe razradjivanje ovlašæenja novog saveta zahtevati dosta truda u narednih nekoliko meseci. Ali on je dodao da su NATO i Rusija rešeni da ta inicijativa pokaže rezultate:\n”Ne postoji pitanje važnije za bezbednost i stabilnost evro-atlantskog podruèja od daljeg razvoja poverenja i saradnje izmedju nas. Prema tome, današnja odluka je krupan korak ka ispunjenju NATO-ove vizije o oblikovanju istinske bezbednosti sa našim partnerima,“ rekao je Džordž Robertson.\nRuski ministar inostranih poslova Igor Ivanov je rekao da Rusija nije zainteresovana za uèlanjenje u NATO, ali je dodao da Moskva želi da tesno saradjuje sa tim savezom.\nDiplomatski izvori kažu da èlanice NATO-a razvijaju modalitete za održavanje redovnih razgovora sa Rusima i za njihovo ukljuèivanje u proces donošenja odluka, istovremeno zadržavajuæi sposobnost NATO-a da deluje samostalno.\nGeneralni sekretar Robertson je rekao da, u novom savetu, Rusija neæe moæi da stavlja veto na odluke NATO-a. Proteklih nekoliko godina, sastanci predstavnika dve strane održavani su u okviru takozvanog Trajnog zajednièkog saveta NATO-a i Rusije, za koji obe strane kažu da nije zadovoljavao potrebe. NATO je èesto koristio te sastanke kako bi informisao Rusiju o odlukama koje su veæ bile donete.


Pentagon plaća istraživanja u Nemačkoj | Mozaik | DW | 27.11.2013\nPentagon plaća istraživanja u Nemačkoj\nNovinari su otkrili i objavili, a političari kao da su iznenađeni: nemački univerziteti sprovode istraživanja za račun Ministarstva odbrane SAD. Eksplozivi, neprobojno staklo, navigacija za bespilotne letilice…\nMali žuti je genije za navigaciju: pustinjski skakavac ima izuzetan vizuelni organ. Bez obzira da li je reč o mrkloj noći ili jarkom suncu – skakavac nalazi svoj put dug hiljade kilometara. Orijentiše se prema zvezdama ili prema Mesecu. To bi mogao da bude model za navigaciju u vazduhoplovstvu – pomislili su naučnici Univerziteta „Filips“ u Marburgu (fotografija gore).\n„Ovaj naizgled bezazleni istraživački projekat posebno me je zaprepastio“, kaže novinar nemačkog javnog servisa NDR Benedikt Štrunc. On je, zajedno sa timom novinara iz njegove kuće, ali i iz lista „Zidojče cajtung“ otkrio da mnogi nemački univerziteti sprovode istraživanja po nalogu Ministarstva odbrane SAD, Pentagona. Tako stoje stvari i sa naučnicima u Marburgu. Njihova istraživanja finansira američko ratno vazduhoplovstvo. Reč je o sumi od oko 70.000 američkih dolara. „Kada smo ih pitali da nam to objasne, univerzitet nam je odgovorio da je reč o takozvanim elementarnim istraživanjima (basic research)“, kaže Štrunc.\nBespilotna letilica MQ-9\nMeđutim, kada se pažljivije pogleda, postaje jasno da su istraživači želeli da utvrde da li se vizuelne karakteristike pustinjskog skakavca mogu iskoristiti za bespilotne letilice i vođenu municiju. „To je bez sumnje istraživanje u oblasti razvoja oružja“, kaže Štrunc. U najgorem slučaju, rezultati istraživanja mogu se koristiti za buduća ciljana ubistva sa bespilotnim letilicama.\nMarburg nije izolovan slučaj: prema saznanjima NDR-a i „Zidojče cajtunga“, u poslednjih nekoliko godina, 22 nemačka univerziteta i istraživačka instituta dobila su novac od Ministarstva odbrane SAD. Reč je o sumi od deset miliona dolara za elementarna istraživanja i naučne radove iz oblasti oružja.\nTako je Univerzitet „Ludvig-Maksimilijan“ u Minhenu 2012. dobio više od 470.000 američkih dolara iz američkog Ministarstva odbrane kako bi poboljšao vojne eksplozive. Fraunhofer instituti su za američku vojsku sprovodili istraživanja o neprobojnim staklu i bojevim glavama. Naučnici univerziteta u Zarlandu su u januaru 2012. dobili više od 120.000 američkih dolara za istraživanje matematičke obrade jezičkih struktura. Navedene podatke potvrdili su svi pomenuti univerziteti.\nAmeričke tajne službe koriste Nemačku kao bazu za svoju međunarodnu delatnost, pa i za vođenje tajnih ratova – te delatnosti velikim delom finansiraju nemački poreski obveznici – pišu NDR i Zidojče cajtung (20.11.2013)\nMeđu institucijama u Nemačkoj koje finansira Pentagon nalaze se i one koje su se takozvanim građanskim klauzulama obavezale na odricanje od vojnog istraživanja. Međutim, univerziteti ne vide nikakvu povredu klauzule. Univerzitet u Bremenu, na primer, čiji satelitski istraživački projekat finansira Pentagon, kaže da su to elementarna istraživanja kompatibilna sa civilnom klauzulom. Mnogi od projekata spadaju u takozvane „dual use“ istraživanja, sa rezultatima dvostruke namene, za civilne i vojne svrhe.\nPredsednik Nemačke konferencije rektora Horst Hipler, odbacio je kritike o prihvatanju naloga američke vojske. „U suštini, nema razloga da se odbijaju projekti zemlje koja je bliski partner Nemačke“, kaže Hipler. Većina univerziteta tu saradnju ranije nije iznosila u javnost, kaže novinar NDR-a Štrunc. Novinari su informacije pronašli u jednoj američkoj bazi podataka.\nNemačka opozicija reagovala je oštrim kritikama: „Neverovatno da javnosti do sada to nije bilo poznato“, izjavila je portparolka stranke Levica u Bundestagu Nikol Golke. Portparol Zelenih za politiku visokog obrazovanja Kaj Gering, pozvao je univerzitete da obezbede transparentnost u vezi sa svojim nezavisnim projektima: „Samo otkrivanje ključnih podataka ugovora omogućava neophodni društveni diskurs o etičkoj evaluaciji istraživačkih projekata.“\nUzgred, i nemačka vlada daje vojne zadatke istraživačkim ustanovama. Savezno ministarstvo odbrane saopštilo je nedavno da je u protekle tri godine u proseku davalo oko deset miliona evra godišnje za te svrhe.\nKljučne reči Nemačka, Pentagon, Univerziteti, nauka\nTrajni link https://p.dw.com/p/1APIw


petak, 02 avgust 2019 18:08\nPovodom Dana roda avijacije, danas je na aerodromu u Batajnici svečano otvorena tabla s novim nazivom aerodroma "Pukovnik-pilot Milenko Pavlović". Komandant 204. lovačkog puka poginuo je u okršaju sa NATO avionima iznad Valjeva, 4. maja 1999. godine. Vojni aerodrom u Batajnici promenio je naziv 6. juna 2019. godine, a tablu je svečano otvorio ministar odbrane Aleksandar Vulin u prisustvu porodice pukovnika Pavlovića.\nSin pukovnika Pavlovića, Nemanja, rekao je na svečanosti da je njegov otac, Milenko, 4. maja sa aerodroma u Batajnici poleteo ne na običan borbeni zadatak, nego u legendu.\n"To nije bio let u smrt, jer je tvoje junaštvo besmrtno. Danas na veliki pravoslavni praznik Svetog Iliju, mi kao porodica stojimo na istom aerodromu koji nosi njegovo ime. Nama je velika čast da najveći vojni aerodrom u zemlji nosi ime našeg oca", rekao je sin poginulog pilota.\nVulin je kazao da je NATO agresija ostavila strašne i duboke tragove, razorenu zemlju, skoro uništeno vazduhoplovstvo i protivvazdušnu odbranu, navodeći da je od 2012. godine vazduhoplovstvo počelo da "diže glavu".\nU tom smislu, podsetio je da su u skladu sa naređenjem vrhovnog komandanta vojske Aleksandra Vučića svim pilotima i letačkom osoblju značajno povećane zarade i dodao da će isto biti učinjeno i za sve letačko osoblje.\n"Dobićete i bolje letačke kombinezone, čizme, opremu, sve ono što ova zemlja mora da vam dâ, a zaslužujete zahvalnost zbog misije koju ste preduzeli", rekao je ministar.\nVojni aerodrom u Batajnici od danas nosi ime pilota Milenka Pavlovića\nOn je naveo da je NATO agresija čitavom svetu poslala poruku da je sila opravdanje samo po sebi i da ako ne možete da je kaznite, ne smete ni da joj se suprotstavite.\n"Srpski narod je pre 20 godina pokazao kakve ljude ima. Zato danas govorimo o pukoviniku Pavloviću i svima onima koji su dali svoj život. Pre 20 godina pokušali su da ubiju Srbiju, ali su uspeli da ubiju međunarodno pravo", istakao je Vulin.\nNa 20-godišnjicu od pogibije, JP PTT Srbija je štampalo personalizovanu poštansku markicu sa likom pukovnika Milenka Pavlovića.


emenuel makron - Blic Online\nFrancuska je predložila Velikoj Britaniji način na koji može da se okonča spor oko prava na ribolov, izjavio je danas francuski predsednik Emanuel Makron i poručio da je "lopta sada u dvorištu" britanskog premijera Borisa Džonsona.\nVučić: Imao sam dobar razgovor sa Makronom, jedna od tema dijalog Beograda i Prištine\nPredsednik Srbije Aleksandar Vučić saopštio je danas da je imao "veoma dobar" telefonski razgovor sa predsednikom Francuske Emanuelom Makronom.\n"TOKSIČNE VEZE" Kako bi podela funkcija u EU mogla da dvojac Makron-Merkel pretvori u OPASNE RIVALE\nNapeti odnosi između Francuske i Nemačke čine izbor novih zvaničnika EU dodatno komplikovanim. Hrišćansko-demokratska unija Nemačke (CDU), najveća grupa u okviru Evropske narodne stranke (EPP) nije spremna da odustane od svog kandidata za predsednika Evropske komisije Manfreda Vebera, iako je Makron nedavno to odbio.\nNemačka kancelarka Angela Merkel i predsednik Francuske Emanuel Makron žele da daju novi zamah procesu normalizacije odnosa Beograda i Prištine koji se odvija pod okriljem Evropske unije, saopšteno je iz kabineta kancelarke Merkel.\nEmanuel Makron, domaćin 100. obeležavanja kraja Prvog svetskog rata, držao je govor, koji se Trampu, sudeći prema izrazu lica nije naročito dopao.


VojvodinaCafe - Vozom iz Novog Sada za Beograd... Ko zna kada\nVest objavljena: 02.02.2019 14:32\nZbog radova na izgradnji brze pruge Beograd-Budimpešta, železnički saobraćaj od Beograda do Novog Sada od juče je ukinut. S obzirom na to da alternativni pravac ne postoji, putnici će u naredne tri godine biti prinuđeni da koriste druge vidove transporta. Na pitanje kako je moguće da alternative nema - ministarka odgovara, viša sila, prenosi N1.\nPoslednjih par decenija, srpske železnice su sinonim za sporo putovanje. Međutim, putnici narednih godina neće imati glavobolju zbog duge vožnje barem na jednoj deonici, jer vozova na relaciji Beograd - Novi Sad od danas, pa sve do kraja projekta njihovog ubrzanja, neće ni biti.\nModernizacija domaćih pruga do sada se odvijala bez obustave saobraćaja ili uz manje izmene, ali, zbog prirode posla to više nije moguće.\nPrema rečima izvršnog direktora za upravljanje javnom železničkom infrastrukturom Milana Maksimovića, planirano je da radovi na objektima kao što je vijadukt kroz Frušku goru traju 52 meseca, a da sami radovi na izgradnji pruge budu završeni za 48 meseci.\n"Očekujemo da će početi i radovi na elektrotehničkoj infrastrukturi, tako da će se svi radovi završiti negde u toku 2022. godine. Ovi radovi koje izvode Kinezi od Beograd Centra do Stare Pazove trebalo bi da se završe u toku 2021. godine, tako da ćemo brzu prugu od Beograda do Novog Sada imati završenu 2022. godine", kaže Maksimović.\nInformacija da se od Beograda do srpske Atine do daljeg neće moći najjeftinijim prevozom, iznenadila je građane. Deo njih očekuje da će se to negativno odraziti na putnike, pogotovo na njihov džep, ali ima i onih koji ne vide problem u "žrtvi" zarad opšteg boljitka.\n"Šta da vam kažem, ja sam iz Sremske Mitrovice, pa su ukinuli neke vozove, tako da, meni to dosta znači, ali ovako, tek to mogu da zamislim koliko je zastoj. Biće problem veliki"...\n"Najverovatnije da će biti puno skuplje, jer će morati ići autobusom, je l' tako? Puno skuplje, ovako, ovo je bilo savršeno kad je išlo sve kako treba"...\n"Uticaće sigurno na život ljudi, pogotovo na ove što gravitiraju tu. Za Novi Sad je lakša vožnja vozom, nego kolima. A jedino rešenje, biće malo teško, ali moraju da pojačaju onda dosta autobuski saobraćaj"...\n"To je trebalo, to je baš trebalo da se sređiva i da idemo napred, da ostane na vama mladima... Vi ste mladi, pa, šta da mu radimo, tako bi trebalo da bude", kažu građani.\nMinistarka građevinarstva, saobraćaja i infrastrukture Zorana Mihajlović kaže da jednostavno nije bilo moguće napraviti alternativni pravac niti za putnički, ali ni za teretni saobraćaj, jer je to breme nekog prošlog vremena, na koje se nije moglo uticati.\n"Pa znate kako, da smo mi jedna Železnica u koju se ulagalo 20, 30 godina, onda bismo mi mogli da imamo tri alternativna puta, na žalost, mi smo radili vezano za Pančevo-Orlovat-Novi Sad, to je dakle pruga koja jeste rekonstruisana, ali i dalje postoji taj problem između Beograda i Novog Sada. To je, rekla bih čak i jednim delom, viša sila", kaže Mihajlović.\nU Železnicama Srbije ističu da je reč o brzoj pruzi, prvoj koja se gradi na Balkanu, te da će, kada se radovi završe, vozovi saobraćati do 200 km na sat. U okviru te pruge je urađen prvi objekat, to jest, Žeželjev most preko Dunava u Novom Sadu, koji će do ostvarivanja punog potencijala po svemu sudeći, morati da sačeka nekoliko godina.


Trio Balkan Strings na Petrovačkom džez festivalu (VIDEO) | Novinska agencija Beta\nSCENA | 12.09.2018 12:05 > 12.09 12:13\nTrio Balkan Strings na Petrovačkom džez festivalu (VIDEO)\nTrio Balkanske žice (Trio Balkan Strings), koji izvodi originalnu instrumentalnu muziku u sintezi balkanskih elemenata, džeza i klasične muzike, nastupio je na Petrovačkom džez festivalu u Starom gradu u Budvi.\nTrio je sa originalnom muzikom koja predstavlja fuziju srpske, romske, makedonske, rumunske, moldavske, bugarske, madjarske, mediteranske, grčke i orijentalne muzike nastupao na mnogim festivalima šim sveta.\nTokom 12. po redu Petrovačkog džez festivala održano je više od 40 koncerata, a direktor festivala Vinko Mihajlović rekao je da je festival produžen na 18 dana kako bi posetioci mogli duže da uživaju.\n"Nadam se da su gledaoci uživali u ova dva grada, Petrovcu i Budvi, ali i u Kotoru. Mislim da smo sa ovih 40 koncerata pokazali da ovaj festival vredi. Nadamo se da ćemo ga iduće godine podužiti i na čitav septembar", kazao je Mihajlović.\nOn je kazao da je misija festivala da Petrovac bude džez grad.\n"Naša misija je da ovo bude jedna džez destinacija. Ovo je period kada stranci dosta dolaze. Primetili smo da je u Petrovcu u hotelu Palas bilo dosta Francuza i Engleza i da počinjemo jednu sjajnu saradnju sa mnogim hotelima", rekao je Mihajlović.\nOn je kazao da su ove godine učestvovali razni izvodjači, kao što su Zdenka Kovačiček, Dusha conection group iz Austrije.\n"Ostvarili smo sjajnu saradnju sa mnogim festivalima, od Nišvila do Litvanije, otvaramo jednu novu priču, stranicu", dodao je Mihajlović.\nPredstavnik Tria Balkanske žice Zoran Starčević rekao je da je atmosfera na koncertu u Starom gradu u Budvi izmedju dve crkve bila sjajna atmosfera.\n"Na naše koncerte dolazi publika koja želi da sluša ovu vrstu muzike. Prema tome, niko nije zalutao, pa je iznenadjen. Ako im mi damo više nego što su očekivali, onda je to pun pogodak", kazao je on.\nCenimo publiku koja ima dovoljno pažnje da sasluša instrumentalnu muziku, rekao je Starčević i dodao da ako publika uživa i oseti kao da "putuje" i upija energiju koja im se šalje onda su izvodjači zadovoljni.\nNaveo je da je želja da pokažu da nije poenta ko je autor kompozicije.\n"Da li smo mi, da li je to Hačiturijan ili je to motiv Smoke on the water, ili Klepton. Pokazujemo da je svet u muzici, da ne postoje te granice, mi podsećamo ljude da je muzika univerzalni jezik, da instrumentalna muzika nema granica, i u toku programa možete čuti i uticaj istoka i uticaj zapada. Želimo ponovo da se vratimo u Budvu, da neće proći ponovo deset godina", kazao je Starčević.\n"Petrovac Jazz" osnovala je nevladina organizacija "Urbanikult" pre 12 godina radi popularizacije i afirmacije umetnosti i kulture kako bi se unele pozitivne društvene promjene kroz afirmaciju džez muzike i kulturnog turizma.


Nvidia GeForce Experience optimizuje podešavanja za kreativne aplikacije | PC Press\nNvidia je objavila novu funkciju za svoj GeForce Experience softver koji pomaže korisnicima kreativnih aplikacija da osiguraju najbolje performanse svojih GPU-a.\nPodržani su Lightroom, AutoCAD i DaVinci Resolve\nGeForce Experience sada može da vam kaže da li ste omogućili najbolja podešavanja za više od 30 kreativnih aplikacija, uključujući DaVinci Resolve, Adobe-ove Lightroom i Illustrator i Autodeskov AutoCAD. Ako određene GPU funkcije nisu aktivne, možete ih uključiti iz samog GeForce Experience-a „jednim pritiskom na dugme“.\nNa primer, korisnici DaVinci Resolve mogu automatski da optimizuju postavke za ubrzanje GPU-a u različitim režimima, koji su možda već bili uključeni ili ne. Ideja je da GeForce Experience sada može biti centralno središte za kreativne aplikacije koje vam pomažu da maksimizirate performanse. Nvidia ovde ne radi ništa konkretno da bi zapravo poboljšala rad aplikacija – iako ovih dana izdaje i novi Studio Driver za kreativni softver – ovo je samo zgodan način da se uverite da ste ih postavili na najbolji mogući način.\nGeForce Experience je aplikacija za vlasnike Nvidia GPU-a koja je obično povezana sa funkcionalnošću vezanom za igre. Na primer, Nvidia objavljuje “Drivers Ready Game” putem GeForce Experience-a koji optimizuje nove igre za svoje GPU-ove, a aplikacija može poslužiti kao pokretač tih igara. Ovim potezom, softver dalje proširuje fokus kako bi obuhvatio i kreativne korisnike, na šta je Nvidia i dalje koncentrisana. Kompanija je takođe najavila da će njena funkcija uklanjanja šuma, sa RTX napajanjem biti direktno integrisana u Open Broadcaster Software (OBS), popularni softver za streaming.\nTagovi: AutoCAD, daVinci, Lightroom\n← Moramo da prestanemo da poistovećujemo rad od kuće sa odmorom\nJeff Bezos kaže da Amazon treba bolje da tretira radnike →


Dragana ponovo najbolja - Sremske Novine\n7. 07. 2022., 16:42\n28. June 2011. godine\nNagrada za najbolje na finalu Kupa Srbije\nReprezentacija Srbije osvojila je treće mesto u konkurenciji osam ekipa na Prvenstvu Evrope (druga liga), koje je proteklog vikenda održano u Novom Sadu, ali nije uspela da se plasira u Prvu ligu gde će se naredne godine takmičiti Estonija i Bugarska, najbolje ekipe novosadskog takmičenja.\nČlanica sremskomitrovačkog Sirmijuma i naša državna rekorderka u bacanju diska Dragana Tomašević, kapiten reprezentacije, opet je bila najbolja. Po deveti put je bacila preko Olimpijske norme, pobedila rezultatom 60,57 i našoj reprezentaciji donela dragocenih osam bodova.\n– Zadovoljna sam što sam našem timu donela maksimalan broj bodova i još jednom potvrdila B Olimpijsku normu – izjavila je posle takmičenja Dragana Tomašević. – Drago mi je što sam pobedila pred domaćom publikom i ispunila cilj. U ovom ternutku u senci 8 bodova je rezultat. Bila sam malo uplašena zbog novog kruga koji je izgrađen za ovo takmičenje, ali je na kraju sve ispalo u najboljem redu.\nNjen trener Danilo Krtinić kaže za „Sremske novine“ da je nastupom u Novom Sadu Dragana samo potvrdila svetsku klasu i podseća da je Dragana Tomašević na šest ovogodišnjih takmičenja devet puta bacala preko 59,50 koliko iznosi olimpijska norma.\nČlanovi reprezentacije Srbije\nPo Krtinićevim rečima, Dragani Tomašević sada predstoje pripreme za Prvenstvu Balkana koje se početkom jula održava u Slivenu u Bugarskoj.\nNa istom takmičenju, juniorka Marija Vučenović, članica Srema je u seniorskoj konkurenciji stigla do četvrtog mesta u bacanju koplja uz lični rekord – 52,09m. Rumljanin Miloš Marković bio je peti u bacanju diska s rezultatom 53,14, a peto mesto osvojio je i Vedran Samac iz sremskomitrovačkog Sirmijuma u bacanju koplja rezultatom 68,12m. Lazar Anić iz Rume bio je sedmi u troskoku, a Marijela Marković iz Rume četvrto mesto u štafeti 4x400m.\nPre početka prvenstva, na konferenciji za medije održana je i mala svečanost na kojoj je direktor turističke organizacije Jumbo travel Igor Vranješević najboljim pojedincima finala Kupa Srbije, Dragani Tomašević i Asmiru Kolašincu uručio nagrade u vidu putovanja i boravka u Beču u vreme kada im to obaveze dozvole.\nVal startovao sa pripremama\nMarija Vučenović sportista godine\nPrijem srebrnih kajakaša


Milorad Dodik je sazvao sastanak na kome bi trebao da bude dogovoren način djelovanja u Sarajevu nakon odluke Ustavnog suda BiH, a poslije zaključaka Narodne skupštine RS i jučerašnjeg sastanka Dodika sa američkim ambasadorom Ericom Nelsonom.\nPredsjednici opozicionih stranaka SDS i PDP, Mirko Šarović i Branislav Borenović, nisu se odazvali sastanku koga je u Istočnom Sarajevu sazvao srpski član Predsjedništva BiH Milorad Dodik, javlja portal Srpskainfo.\n– Stav je da nema potrebe da im Dodik govori kako da se ponašaju u institucijama BiH – tvrdi naš izvor iz opozicije.\nDodik je sazvao sastanak na kome bi trebao da bude dogovoren način djelovanja u Sarajevu nakon odluke Ustavnog suda BiH, a poslije zaključaka Narodne skupštine RS i jučerašnjeg sastanka Dodika sa američkim ambasadorom Ericom Nelsonom.\nSastanak je počeo u 10 sati, a među učesnicima su i Zoran Tegeltija, predsjedavajući Savjeta ministara BiH, Milan Tegeltija, predsjednik Visokog sudskog i tužilačkog savjeta, Staša Košarac, ministar vanjske trgovine i ekonomskih odnosa BiH i Branko Petrić, predsjednik Centralne izborne komisije BiH, pišu Nezavisne.


Stefan mar 29, 2019 Odgovori\nDobar dan, ja sam Stefan Nasković, predsednik studenata mašinstva sa Fakulteta tehničkih nauka iz Prištine sa privremenim sedištem u Kosovskoj Mitrovici. Pošto naš fakultet nema dovoljno finansijskih sredstava, primoran sa da ovim putem tražim sponzore kako bi studenti mašinstva sa Kosova i Metohije mogli da prisustvuju 59. Mašinijadi. Shodno tome, ako se u finansijskoj mogućnosti zamolio bih Vas da nam pomognete jer nam je pomoć preko potrebna.\nNama bi značila bilo kolika finansijska pomoć. Nadamo se pozitivnom odgovoru na ovu molbu i željno iščekujemo Vaš odluku.\nOstavite komentar za Natalija Kostić Otkaži komentar


Raspolažemo sa 100.000 stranica dokaznog materijala protiv Thaçija i ostalih | Info-ks.net\nTužilaštvo Raspolažemo sa 100.000 stranica dokaznog materijala protiv Thaçija i ostalih\n18.11.2020 u 11:39\nU srijedu se u prostorijama Specijalnog suda u Hagu održava statusna konferencija o slučaju koji se vodi u ovoj instituciji protiv bivšeg kosovskog predsjednika Hashima Thaçija i četvorice njegovih ratnih saradnika.\nSpecijalno Tužilaštvo u Hagu je saopštilo da je za potvrđivanje ove optužnice ispitano 153 svedoka i namerava da se ponovo osloni na većinu njih. Prema dokumentu koji je objavljen na web strani Specijalizovanih Veća Kosova, tužilaštvo namerava da listi svedoka doda još otprilike 50 imena.\nOva institucija navodi da je prateći materijal za optužnicu, podnet na potvrđivanje, imao više od 40 hiljada stranica te tvrdi da raspolaže sa oko 100.000 stranica dokaznog materijala.\nInače, statusna konferencija se uvek održava nakon potvrđivanja optužnice i hapšenja optuženih a pre prvog sudskog pretresa. Ona ima za cilj razmenu materijala između strana, kada tužilaštvo predstavlja kakvim dokazima raspolaže za ovaj proces.\nPrema podnesku Specijalizovanog tužioca, tvrdi se da za potvrđivanje optužnice, ova institucija ima na raspolaganju materijal od oko 43 hiljade stranica, uključujući izveštaje, izjave svedoka, fotografije i preko 20 sati audio-vizuelnog materijala.\nSa druge strane, prema navodima tužilaštva, odbrana namerava da podnese dokaze poput izveštaja, fotografija, dokumenata Oslobodilačke Vojske Kosova (OVK), uključujući naredbe i propise.\nSpecijalno veće sa sedištem u Hagu je 5. novembra objavilo optužnicu protiv Hashima Thacija, Kadrija Veselija, Jakupa Krasniqija i Rexhepa Selimija, koji se terete za ratne zločine i zločine protiv čovečnosti.\nPrema navodima u optužnici, radi se o ratnim zločinima nezakonitog ili proizvoljnog hapšenja i lišavanja slobode, surovog postupanja, mučenja i ubistvima, kao i zločinima protiv čovečnosti kao što su zatvaranje, drugi nehumani postupci, mučenje, ubistvo, prisilni nestanci lica i progoni počinjeni od najmanje marta 1998. do septembra 1999.\nOdmah nakon objavljivanja optužice, Thaci je podneo ostavku na funkciju predsednika Kosova i istog dana je prebačen u Hag.\nČetvorica optuženih su se odvojeno pojavili pred sudskim većem, između 9. i 11. novembra kada su se svi izjasnili da se ne osećaju krivim ni po jednoj tački optužnice.\nSpecijalni sudHashim ThaçiHag


STARI PLAMEN: DISKUSIJA OKO ZABRANE TOKSIČNIH USPORIVAČA SE ZAHUKTAVA – Udruzenje Sredina\nIzvor: META magazin\nBorba oko prestanka korišćenja toksičnih usporivača gorenja u predmetima opšte upotrebe nastavlja se. I dok industrijski lobi napada Evropsku komisiju, vatrogasci, zdravstveni stručnjaci i nevladin sektor uzvraća.\nUsporivači gorenja postali su sporno pitanje za Evropske donosioce propisa. Hemijska industrija koja podržava upotrebu broma – toksične supstance koja navodno sprečava gorenje – već dugo se zalaže za upotrebu usporivača gorenja u predmetima opšte upotrebe.\nAli sve više dokaza da oni mogu da prouzrokuju ,,smrtonosnije požare“ i dovedu do pojave raka i poremećaja rada hormona kod odraslih, kao i do pojave neuroloških nedostataka kod dece, ujedinilo je veliki broj različitih interesnih grupa.\nEvropski vatrogasci, industrija nameštaja, recikleri i Vlade država, kojima su se pridružili zdravstveni i ekološki eksperti širom sveta, sada pozivaju na zabranu njihove upotrebe. Aktivisti su donekle imali uspeha u tome tokom par proteklih godina, jer je Evropska komisija zabranila ili ograničila neke toksične hemikalije koje se koriste kao usporivači gorenja.\nPoslednja pobeda izvojevana je u martu, kada su zvaničnici EU obećali da će se ,,pozabaviti upotrebom nepotrebnih i neželjenih hemikalija“ u proizvodima. Ova objava bila je deo Akcionog plana za cirkularnu ekonomiju, poznatog kao master plan za bezbednije, dugotrajnije i reciklabilnije proizvode.\nMeđutim, samo dva dana pre ove objave, postalo je jasno da hemijska industrija neće samo mirno da stoji i gleda.\nMeđunarodni savet za brom (International Bromine Council – BSEF) je manja industrijska grupacija unutar većeg hemijskog udruženja CEFIC, koji čine 4 hemijske kompanije, od kojih se samo jedna nalazi u Evropi. Ovoga marta BSEF je tužio Evropsku komisiju pred Evropskim sudom pravde nakon odluke da se zabrane halogeni usporivači plamena u plastičnim kućištima i nosačima elektronskih ekrana, kao što su televizori i kompjuterski monitori.\nKomisija je uvela zabranu u sklopu Direktive o eko-dizajnu. Ovo je prvi put da ta direktiva, koja postavlja minimalne zahteve za održivost uređaja koji koriste energiju, zabrani upotrebu toksičnih hemikalija. Još 2018. godine države članice su jednoglasno izglasale uvođenje ove zabrane.\nOna je imala za cilj da zaštiti javno zdravlje i pospeši reciklažu, tako što bi sprečila da se toksične hemikalije ugrade u predmete opšte upotrebe. Ovo je urađeno u saglasnosti sa zaključcima nekoliko studija koje su ustanovile prisustvo halogenih usporivača gorenja u kuhinjskom priboru, pa čak i nekim igračkama širom Evrope. Mnogi od ovih usporivača gorenja su klasifikovani kao dugotrajne organske zagađujuće supstance (POPs) i globalno su zabranjene Stokholmskom konvencijom.\nIpak BSEF je video ovu zabranu u Evropi kao pretnju za svoje poslovanje. U svojoj izjavi, lobisti su se žalili kako je Komisija ,,prekoračila granice svoje nadležnosti˝ i ukazali su da ,,nije urađena adekvatna procena uticaj“ prema REACH uredbi, koja predstavlja osnovni pravni okvir u EU za evaluaciju i zabranu opasnih supstanci.\nMeđutim, aktivisti su u ovom napadu industrije videli dva osnovna problema:\nREACH može da proceni hemikalije samo na individualnom nivou i ostavlja mogućnost za njihovu zamenu neznatno drugačijim, ali jednako toksičnim hemikalijama. U suprotnosti sa tim, Eko-dizajn direktiva može da zabrani prisustvo cele klase supstanci u određenoj grupi proizvoda;\nProces donošenja odluka u vezi evaluacije supstanci prema REACH-u je dugotrajan i uključuje puno nepotrebnih odlaganja.\nVatrogasci protiv usporivača plamena\nU međuvremenu, BSEF je usmerio svoje napade i na aktiviste – na Evropske vatrogasce, industriju nameštaja i ekološke nevladine organizacije, koji su formirali savez koji se zalaže za zabranu usporivača gorenja u nameštaju.\nU bizarnom pismu koje datira od aprila ove godine, BSEF odbija tvrdnje da usporivači gorenja predstavljaju opasnost po zdravlje i otežavaju reciklažu stolica, sofa, stolova itd. Lobisti nisu pružili čvrste dokaze za tu tvrdnju – pre svega zato što je toksičnost usporivača gorenja opšte poznata – i njihov glavni argument je bio da su usporivači gorenja neophodni zbog zaštite od požara.\nZapravo, istraživanja su pokazala da u praksi ove hemikalije ne samo što ne sprečavaju požar, već plamen čine smrtonosnijim jer povećavaju njegovu toksičnost. U Velikoj Britaniji, od 1990. godine, najveći broj smrti i povreda izazvanih požarom nije bilo usled opekotina već zbog udisanja toksičnog dima.\nVatrogasci žele da se u budućnosti zabrane usporivači gorenja\n(Izvor fotografije: META magazine)\nBaš zbog toga se vatrogasci, koji su stalno izloženi tom dimu, zalažu za zabranu toksičnih usporivača gorenja. Kao članice Saveza za nameštaj bez usporivača gorenja (Alliance for Flame Retardant Free Furniture), Evropski savez vatrogasnih sindikata se zalaže za upotrebu bezbednijih i efikasnijih alternativa, kao što su detektori dima i sprinkleri. Za razliku od usporivača gorenja, oni daju ljudima dovoljno vremena da se evakuišu i da ne budu izloženi toksičnim dioksinima.\nProblem je što proizvođači danas koriste usporivače gorenja kako bi ispunili zahteve nacionalnih standarda zapaljivosti, smatra Evropska konfederacija proizvođača nameštaja (European Furniture Industries Confederation – EFIC). ,,Kao proizvođačima, gotovo nam je nemoguće da ispoštujemo sve zahteve različitih standarda kako bi prodavali nameštaj na evropskom tržištu˝, kaže predsednik ove grupacije Markus Wiesner.\nSavez je pozvao na harmonizaciju i relaksaciju nacionalnih standarda zapaljivosti širom EU, što bi omogućilo da se više ne koriste usporivači gorenja u nekim proizvodima. Slični propisi nedavno su usvojeni u Američkim saveznim državama Kaliforniji i Vašingtonu, gde se više ne zahteva prisustvo usporivača gorenja u nameštaju.\nKako Evropska komisija insistira da se reši pitanje rasta količina opasnog otpada i toksičnih zagađujućih materija, aktivisti sve više veruju u budućnost gde će usporivači gorenja biti strogo regulisani. Pošto su donosioci odluka, nauka i vatrogasci na njihovoj strani, to ne bi trebalo da bude toliko nerealno.\ntoksicne susptance, usporivaci plamena, zastita od pozara, zivotna sredina\nPrev post Direktiva o upotrebi jednokratne plastike: NGO organizacije pozivaju Evropsku komisiju i države članice EU da se odupru pokušajima da se sabotira odvojeno prikupljanje plastičnih boca Next post MNOGO ZAHTEVA I 10 ,,ZELENIH˝ TESTOVA ZA NEMAČKO PREDSEDAVANJE EU


Ne zna se kada će vlada početi da radi\n06 oktobar, 2013\nPredsedavajući američkog Predstavničkog doma, republikanac Džon Bejnor\nPredsedavajući američkog Predstavničkog doma, republikanac Džon Bejnor, rekao je da ne zna kada će obustava rada federalne vlade biti okončana, ali da od predsednika Obame zavisi kada će da sedne za pregovarački sto sa republikancima u Predstavničkom domu.\nU današnjem intervjuu za američki televizijski kanal ABC, Bejnor je rekao da su republikanci zainteresovani za razgovor o tome kako obnoviti rad vlade i kako da Sjedinjene Države nastave da plaćaju svoje račune. Ali on je rekao da neće staviti na glasanje predloge u povećanju granice zaduživanja federalne vlade bez razgovora o republikanskim primedbama na visinu vladinih troškova.\nAmerička vlada ne radi već šesti dan, dok bi 17. oktobra mogla da ostane i bez sredstava za plaćanje dospelih obaveza, uključujući kamate na vladine obveznice koje poseduju Kina, Japan i druge zemlje.\nOpozicioni republikanci insistiraju da će odobriti novi budžet samo ako predsednik Obama i lideri Demokratske stranke pristanu na pregovore o odvojenom pitanju koje se tiče zakona o zdravstvenom osiguranju.\nU intervjuu za novinsku agenciju Asošijeted pres, objavljenom u subotu, predsednik Obama je rekao da očekuje od Kongresa da poveća dozvoljeni nivo zaduživanja zemlje, trenutno 16.700 milijardi dolara, kako bi Sjedinjene Države mogle da pozajme još novca.


Raspisani izbori na Kosovu – SNEWS\nRaspisani izbori na Kosovu\nBy SNews 7. Januara 2021. 1438 No comment\nVršiteljka dužnosti predsednice Kosova Vjosa Osmani raspustila je sedmi saziv Skupštine Kosova i raspisala prijevremene parlamentarne izbore za 14. februar, prenosi Anadolu Agency (AA).\nIz Predsedništva Kosova je saopšteno da je na osnovu ustavnih odgovornosti i odluke Ustavnog suda Kosova, a nakon konsultacija sa parlamentarnim partijama, Osmani donijela odluku o raspisivanju prijevremenih parlamentarnih izbora za 14. februar 2021. godine.\nV. d. predsjednice je, takođe, izdala ukaz o raspuštanju sedmog zakonodavnog tijela Skupštine Republike Kosovo.\nUstavni sud je na zahtev Pokreta Samoopredeljenje razmatrao ustavnost glasa poslanika Etema Arifija iz Aškalijske partije I njegov glas je proglašen nevažećim zato što je bio pravosnažno osuđen na godinu dana i tri meseci zatvora zbog korupcije.\nTagovi: Kosovo prijevremeni izbori raspisani izbori\nU Novom Pazaru dan bez preminulih od korone, 30 novozaraženih\nJučer jedan preminuli iz Raške, 8 prijema i bez otpusta


Ništa ni od Francuske, odložena deseta trka sezone Formule 1\nOstalo Autor:Zoran Kecman27. apr. 202010:58 > 11:14\nOrganizatori trke u Formuli 1 za Veliku nagradu Francuske, koja je trebalo da se održi 28. juna, objavili su da je ona odložena.\nTakva odluka je bila očekivana s obzirom na razmere pandemije koronavirusa u Francuskoj i odluci predsednika Emanuela Makrona da ne bude javnih okupljana i sportskih događaja pre sredine jula.\nOdluku o otkazivanju potvrdio je generalni direktor trke Erik Bulije.\n„Imajući u vidu razvoj situacije u vezi sa pandemijom koronavirusa, kao i odluku Vlade Francuske, shvatili smo da nije moguće da održimo našu trku. Sve oči sada su uprte u organizaciju trke u 2021. godini kako bismo našim gledaocima i navijačima priredili spektakul u regionu Južne Francuske“, stoji u saopštenju.\nIzvršni direktor Formule 1 Čejs Keri je podržao odluku čelnika Gran prija u Francuskoj.\n„Bili smo u stalnim kontaktima sa našim prijateljima iz Francuske, informisali su nas detaljno o situaciji. Uprkos tome što smo svi razočarani što treke neće biti, naglašavam da u potpunosti podržavamo takvu odluku koja je u skladu sa preporukama Vlade Francuske. Nadam se da ćemo se uskoro videti na stazi Pol Rikar“, poručio je Keri.\nInače, planovi Formule 1 da potencijalno počne sezonu bez publike u julu počeli su da se ubrzavaju, preneo je „Skaj“.\nSezona je trebalo da počne 15. marta u Australiji, ali je sve odloženo zbog pandemije koronavirusa.\nČejs Keri je rekao prošlog meseca da se nada da bi ove godine mogla da se održi sezona sa 15 do 18 trka, a sportski direktor Ros Bron rekao je da bi moglo da se održi 19 trka ako šampionat krene početkom jula.\nOn je naveo da bi želeo da sezona počne kada se steknu uslovi i završi se, pre nego da počne ranije, pa da mora da se prekida.\nHamilton: Ništa mi ne stoji na putu, ostajem u Mercedesu\nRukovodstvo Formule 1 radi sa ekipama, promoterima i Međunarodnom automobilskom federacijom (FIA) na različitim scenarijima kako bi sezona počela bezbedno za sve učesnike, u kontrolisanim uslovima, kada to budu dozvolili nadležni.\nPrema trenutnim planovima, prvo bi u Austriji trebalo da se održe dve trke u dva uzastopna vikenda bez publike, a zatim bi takmičenje trebalo da se preseli na Silverston gde bi se takođe bez publike održale dve trke u dva vezana vikenda. Vlasnici obe staze izrazili su spremnost da organizuju više od jedne trke.\nNamera je da se sezona nastavi na teritorijalnoj bazi, pa bi se posle trka u Evropi prešlo u Aziju, zatim u Ameriku i na kraju na Bliski istok.\nčejs keriEmanuel MakronErik BulijeFIAformula 1Pol RikarVlada FrancuskeVN Francuske


BANJALUKA, Ministar za prostorno uređenje, građevinarstvo i ekologiju Republike Srpske Srebrenka Golić rekla je da su ispunjene sve pretpostavke da bi se ušlo u proces izdavanja ekološke i građevinske dozvole, kao i lokacijskih za pristupne puteve i zajednički granični prelaz u blizini mosta u Bratuncu, između Republike Srpske, odnosno BiH i Srbije.\nGolićeva je navela da je, prema njenim informacijama, Srbija već pripremila projektnu dokumentaciju za most vrijedan pet miliona evra.\n“Krajem juna na zajedničkoj sjednici dvije vlade, koja će biti održana u Beogradu, predstavnici Vlade Srbije će nas upoznati detaljno o svim informacijama u vezi sa projektom i projektnom dokumentacijom”, rekla je Golićeva.\nPrema njenim riječima, most između Bratunca u Republici Srpskoj i Ljubovije u Srbiji biće dugačak 230 metara, širok 13,9 metara, imaće dvije kolovozne trake, pješačku zonu i biciklističku traku.\n“O značaju prelaza i mosta na Drini svi znamo, najviše koristi će imati stanovništvo na tom području, ali je cijeli projekat pozitivan za sve građane BiH i Srbije”, istakla je Golićeva.\nOna je dodala da je cijela investicija vrijedna 12 miliona evra.\nGolićeva je rekla da je investitor izgradnje zajedničkog graničnog prelaza između Republike Srpske i Srbije, koji bi se nalazio na teritoriji Srpske, Uprava za indirektno oporezivanja BiH, a pristupnih puteva Javno preduzeće “Putevi Srpske”, odnosno resorno Ministarstvo saobraćaja i veza Republike Srpske.\nMost na Drini između Ljubovije i Bratunca bi, poslije izgradnje mosta na Rači, trebalo da bude drugi zajednički projekat vlada Srbije i Republike Srpske u oblasti mostogradnje.\nOsim što će spajati dvije regije, novi most će biti i dio Koridora 11 koji će skratiti put Dubrovnik – Sarajevo – Beograd za 40 kilometara.\nIzgradnja mosta na Drini između Ljubovije i Bratunca trebalo je već da počne, ali su stručne službe, analizirajući posljedice i razmjere majskih poplava, predložile da se poveća visina mosta, pa je prvobitni projekat zbog toga trebalo izmijeniti.\nPrema ranijim informacijama Ministarstva saobraćaja i veza Republike Srpske, izgradnju mosta i projekat finansira Srbija, zajednički granični prelaz finansiraće Srbija i BiH u jednakim iznosima, a pristupne puteve mostu finansiraće svaka strana zasebno. Srna\nTagovi: dozvoleizborizdavanjemostsrebrenka golic